Génesis 8 QA97 - Diosasti, Noë chachatsa uqhamarac - Bible Search\nUma juicion tucuyatapa\n1Diosasti, Noë chachatsa uqhamarac jupampi chica arca mankhancapcän uca animalanacatsa amtasiraquïnwa. Orakerusti mä thayaw thayt'aniraquïna, umasti wañakawayjjaraquïnwa. 2Mankhanquir jach'a kotan jalsunacapasti jist'antasjjaraquïnwa, uqhamarac alajjpachan puncunacapasa. Jallusti janiw purcjjaraquïnti, 3umasti juc'at juc'atwa wañakawayjjaraquïna. Pataca pheska tuncan urunaca pasatatsti, umajj walwa wañakawayjjäna. 4Pakallköri phajjsin, tunca pakallkoni urunaca sarakatarusti, arcajj Ararat sata kollunac pataruw sayt'jjäna. 5Umasti wañantascaquïnwa, tunca phajjsina, mä uru sarakatarusti, kollu puntanacajj uñstjjaraquïnwa.\n6Pusi tunca urunac pasjjepansti, Noesti cuna ventantejj arcar usccatayna uca ventanwa jist'ari, 7ucatsti cuervo sat jamach'wa antutnucu, ucampisa uca jamach'ejj uma patanjamwa jalnakäna ucsaru acsaru, uman wañakañapcama. 8Cuervo sat jamach'jjarusti, Noejj mä paloma antutnucuraquïna, orakejj uñstjjpachati janicha uc yatiñataqui, 9ucampis palomajj arcarojj cuttanjjaquïnwa, jan cawqharus puriñjamätapatjja, orakesti uman chhaktayatäscaraquïnwa. Noesti amparap loksusinjja palomaruw catokjje, arcaruw irpantanjjaraqui.\n10Noesti yakha pakallko urumpwa suyt'äna ucatsti wasitatwa uca palomjja antutnucuraquïna. 11Ucampis palomajj ch'amacthapirojj cuttanjjänwa, mä olivo laphis acht'asita. Uqhamatwa Noejj amuyäna orakejj niya wañantascatapa. 12Yakha pakallko urumpwa suyt'ascaquïna, ucatsti wasitatwa palomarojj qhitanucuraquïna, ucampis palomajj janiw cuttancjjänti.\n13Cunapachatejj Noejj sojjta pataca mayan maranëjjan ucqhajj orakejj wañäjjänwa. Kalltïri phajjsina, mä uru sarakatarusti Noejj arcan techopwa apakjjäna, orakesti wañäjjaraquïnwa. 14Payïri phajjsina, pä tunca pakallkoni urunac sarakatarusti, orakejj wali wañäjjänwa. 15Ucapachasti Diosajj Noë chacharojj saraquïnwa: 16“Arcat mistjjam, warmimampi, yokanacamampi, yojjch'anacamampi cuna. 17Jumampi cheka ucanquir animalanacsa ansjjaraquim, jamach'inaca, uywañ animalanaca, orakenjam katatnaktir animalanaca, aca oraker aywitatjjapjjañapataqui, uqhamat wali mirantapjjañapataqui” sasa.\n18Uqhamasti Noesa, warmipasa, yokanacapasa, yojjch'anacapasa arcatjja mistunjjapjjänwa. 19Uqhamaraqui animalanacatsa, uywañ animalanacatsa, pampanquir animalanacatsa, orakenjam katatnaktir animalanacatsa, thoknaker animalanacatsa, takeniw mistunjjapjjäna. 20Ucatsti janc'aquiraquiw Noejj Tatitutaqui mä altar luräna, ucatsti k'oma animalanacata, uqhamaraqui jamach'inacatsa mayacamwa catüna, ucatsti Tatituruw sacrificiot loktäna. 21Cunapachatejj Tatituru ucqha suma k'aphejj purïna ucqhajj Tatitojj aqham sänwa: “Janipuniw mayampsa aca orakerojj maldiscjjäti jaken juchap laycojja, jakesti waynatpacha ñankha lurañacpunwa amtasquejja. Janiraquiw animalanacarojj mayampsa tucj-jjäti, cunjämtejj jichhajj lurcta uqhama.\n22“Aca oraken utjañapcamasti,\nyapuchañasa, apthapiñasa utjascaquipuniniwa,\nurusa, arumasa utjascaquipuniniwa” sasa.


Bible in one year - Aymara Bible 1997 - April 13\n1. Cawquïri orakenacatï Judá tribun familianacapar wact'cän ucanacajj Edom oraken korpapcamaw purïna, aynach toketsti Zin sutini wasarcamaraqui.\n2. Ucsa toketjja jaljaraquïnwa Mar Muerto kotäquis uca aynachatpacha,\n3. Ucjjarusti aynacharuraquiw sarakäna Acrabim sat khatacama, Zin sutini wasaranjam pasasina, Cades-barnea aynach tokeru, ucatsti Hezrón chekacama sarascaquïnwa, Adar sat chekar maqhatasa, ucata Carca toker muytanisa.\n4. Ucawjatsti Asmón chekacama sarascaquïnwa, Egipton mä jisc'a jawirar mistuñcama, ucatsti Mediterráneo sat jach'a kotar tucuyañcama. Aca chekaw aynach toketjja korpänjja.\n5. Inti jalsu toketjja, korpajj Mar Muerto kota uqhatänwa, cawqharutï Jordán jawirajj purqui ucqhacama. Uca chicataracwa amsta toke korpajj sartawayäna.\n6. Ucatsti maqhatascaquïnwa Bet-hogla ucqhacama, Bet-arabá sutini marcar pasasina, ucatsti Bohán Ben-Rubén uca karkacama purisa.\n7. Ucjjarusti Acor valleta maqhatänwa Debir parquicama, Gilgal tokeru cuttasina, cawquïritï Adumín amsta uñcatasincqui uca uma jalsu aynachcama, ucatsti korpajj pasascaquïnwa En-semes uma jalsu tokenjama, En-rogel sat uma phuch'ucama.\n8. Ucatsti maqhatascaquïnwa Ben-hinom vallenjama, Jebús Jerusalén sutini aynachcama, ucatsti sarascaquïnwa kollu patanjama, cawquïritï intis jalantqui Ben-hinom sat valle tokencqui uca chekacama, Refaim valle amstacamaraqui.\n9. Muytasincaquïnwa kollu patanjama Neftoa sat uma jalsucama sarakasa, Efrón kolluna marcanacapar puriñcama, uqhamaraqui Baala chekanjam pasasina, cawquïritï Quiriat-jearim sutinïcaraqui.\n10. Baala chekatsti korpajj muytanïnwa intis jalantqui ucsacama Seir sat kollur puriñcama; pasascaquïnwa Quesalón sutin chekanjama Jearim kollu amsta thiyanjam pasasina ucata Bet-semes chekar puriñcama, Timna sat cheka pasañataqui.\n11. Sarascaquïnwa Ecrón sat amsta mistuñanjama, Sicrón tokeru muytaniñataqui, uqhamaraqui Baala kollu chekanjam pasasina, Jabneel chekar mistusina, ucatsti Mar Mediterráneo sat jach'a kotar tucuyañataqui.\n12. Tucuyarusti inti jalanta toketjja korpajj Mar Mediterráneo sat jach'a kotaraquïnwa. Uca korpanacaraquiw Judá tribun orakeparus muytäna cawquïrtï familianacajj jaljasipcäna ucanaca.\n13. Josué chachasti Jefone jaken Caleb yokaparojj Judá tribun orakenacapatjja churaraquïnwa cunjämtï Diosajj Josué chacharojj siscatayna uqhama, ucatsti churänwa Quiriat-arba Hebrón sutini marca, cawquïritï anaquitas jach'a jakenacan wali aytat marcapäcän uca.\n14. Caleb chachajj uca chekatjja uca Anac chachan quimsa wawanacaparuw jakonucüna, ucanacasti Sesai, Ahimán, Talmai satäpjjaraquïnwa.\n15. Uca khepatsti Caleb chachajj Debir sat marcaruw saräna, cawquïrin sutipatï nayra urunacanjja Quiriat-sefer satäcäna ucaru,\n16. ucatsti aqham sänwa: “Cawquïri jaketï aca Quiriat-sefer marca nuwantani uqhamaraqui t'unjani ucarojj nayajj Acsa sat sutin phuchajja warmipatac churä” sasa.\n17. Cawquïri jaketï uca marca t'unjcän ucasti Caleb chachan sobrinopänwa Otoniel sutini, jupasti Cenaz chachan wawapänwa; Caleb chachajj Otonielaruw Acsa sat phuchapa warmipatac churäna.\n18. Cunapachatï utaparu sarasipcän ucqhajj Otonielajj Acsa phuchaparuw parläna aqham sasa: —Jumasti mayimay awquimaru orakenaca yapuchasiñataqui —sasa. Ucatwa Acsa warmejj asnopat sarakasin awquip tokeru saräna, ucatsti awquipajj juparojj jisct'änwa: —¿Cunsa jumajj munta? —sasa.\n19. Acsa warmisti sänwa —Nayajj maya jumaru mayiñ munsma. Cunjamtï churista Néguev sat wasara orake, uqhamarac jichhajj umanïqui uca orakenac churaraquita —sasa. Ucatsti Caleb chachajj phuchaparojj churänwa amsta uman orakenaca, uqhamarac aynacha uman orakenaca.\n20. Judá tribojj acnïri orakenacwa jaljasipjjäna kawkha familiatï utjcän uqhamarjama.\n21. Cawquïri marcanacatï Judá tribun wawanacaparu wact'äna Edom marcampi korpasqui uca aynachana, ucanacasti acanacänwa: Cabseel, Edar, Jagur,\n22. Cina, Dimona, Adada,\n23. Cedes, Hazor, Itnán,\n24. Zif, Telem, Bealot,\n25. Hazor-hadata, Queriot, Hezrón, (cawquïritï Hazor satäcaraqui.)\n26. Uqhamaraqui Amam, Sema, Molada,\n27. Hazar-gada, Hesmón, Bet-pelet,\n28. Hazar-sual, Beerseba, Bizotia,\n29. Baala, Iim, Esem,\n30. Eltolad, Quesil, Horma,\n31. Siclag, Madmana, Sansana,\n32. Lebaot, Silhim, uqhamaraqui En-rimón marca. Juntorusti pä tunca llätuncan marcanacänwa, jisc'a marcanac cuna.\n33. Pampa tokenacansti acnïri marcanacaw wact'äna: Estaol, Zora, Asena,\n34. Zanoa, En-ganim, Tapúa, Enam,\n35. Jarmut, Adulam, Soco, Azeca,\n36. Saaraim, Aditaim, Gedera, uqhamaraqui Gederotaim marcanaca, tunca pusin marcanacänwa, jisc'a marcanac cuna.\n37. Uqhamaraqui Zenán, Hadasa, Migdal-gad,\n38. Dilean, Mizpa, Jocteel,\n39. Laquis, Boscat, Eglón,\n40. Cabón, Lahman, Quitlis,\n41. Gederot, Bet-dagón, Naama, uqhamaraqui Maceda marca; tunca sojjtan marcanacänwa jisc'a marcanacampi cuna.\n42. Uqhamaraqui Libna, Eter, Asán,\n43. Jifta, Asena, Nezib,\n44. Keila, Aczib, Maresa marcanaca, llätunca marcanacänwa jisc'a marcanacampi cuna.\n45. Uqhamaraqui Ecrón sat marca, jach'a marcanacampi, jisc'a marcanacampi cuna.\n46. Ucatsti Ecrón marcata jach'a kotacama, take Asdod marca jac'anquir orakenaca, jisc'a marcanacampi cuna.\n47. Uqhamaraqui Asdod marcajj jach'a marcanacampi jisc'a marcanacamp cuna. Ucatsti Gaza marcajj jach'a marcanacampi jisc'a marcanacamp cuna, Egipton jisc'a jawirar puriñcama, jach'a Mediterráneo sat kotacamaraqui.\n48. Kollu tokenacansti Judá triburojj acnïri marcanacaw wact'äna: Samir, Jatir, Soco,\n49. Dana, Quiriat-sana (cawquïritï Debir sutinïcaraquïna),\n50. Anab, Estemoa, Anim,\n51. Gosén, Holón uqhamaraqui Gilo sutin marca; ucatsti tunca mayan marcanacänwa jisc'a marcanacamp cuna.\n52. Uqhamaraqui Arab, Duma, Esan,\n53. Janum, Bet-tapúa, Afeca,\n54. Humta, Quiriat-arba, (cawquïritï Hebrón satäcaraqui) Sior marca cuna, juntorusti llätunca marcanacänwa jisc'a marcanacampi cuna.\n55. Uqhamaraquiw Maón, Carmel, Zif, Juta,\n56. Jezreel, Jocdeam, Zanoa,\n57. Caín, Gabaa, uqhamaraqui Timna sat marca, takpachasti tunca marcanaca jisc'a marcanacampi cuna.\n58. Uqhamaraqui Halhul, Bet-sur, Gedor,\n59. Maarat, Bet-anot, uqhamaraqui Eltecón marca, takpachasti sojjta marcanaca jisc'a marcanacampi cuna.\n60. Uqhamaraqui Quiriat-baal marca, cawquïritï Quiriat-jearim satäcaraquïna, uca quipcaraqui Rabá marca, takpachasti pä marcanaca, jisc'a marcanacamp cuna.\n61. Wasara tokensti acnïri marcanacaw wact'araquïna: Bet-arabá, Midín, Secaca,\n62. Nibsán, cawquïritejj Jayu Marcäqui, uqhamaraqui En-gadi marca, takpachati sojjta marcanaca jisc'a marcanacamp cuna.\n63. Ucampis Judá tribun wawanacapajj janiw Jerusalén marcan jebuseo jakenacarojj jakonucuñ puedcänti, jichhürcamas jupanacajj jacasipcaquiwa Judá tribun wawanacapampi chica.\n1. Cawquïri orakenacatejj Josean wawanacaparu suerteta wact'cän ucanacajj Jordán jawirat kalltäna, Jericó marcäquis ucqhata, ucatsti sarascaquïnwa inti jalsu tokeru, Jericó marcan phuch'unacap tokeru, uqhamaraqui wasara tokeru Jericó marcan kollunacapäquis ucsaru Betel tokeru puriñcama;\n2. Betel chekatjja pasascaquïnwa Luz sat chekanjama, sarascaquïnwa arquitas marcan orakep pasasina, Atarot chekar puriñcama;\n3. ucjjarusti pasascaquïnwa inti jalanta tokeru, jafletitas sat marcanacan orakenacap tokeru, aynachata korpasqui Bet-horón sutini chekacama, Gezer chekaru puriñcama. Uca chekatsti Mediterráneo sat jach'a kotaruw mistüna.\n4. Josean wawanacapa, Manasés uqhamaraqui Efraín sat tribunacajj aca orakenacwa catokapjjäna:\n5. Efraín tribun korpasïwipajj inti jalsu toketjja Atarot-adar chekata Bet-horón chekacamänwa amsta toketjja.\n6. Uca chekatsti korpajj Mediterráneo sat jach'a kotäquis ucacamaw saräna, ucatsti korpajj amsta toketjja Micmetat sat chekacamänwa; uca chekatjja Taanat-silo inti jalsu tokeruw sarascaquïna, ucata Janoa sat cheka pasañataqui.\n7. Ucat Janoa sat chekatjja, Atarot, Naarat chekacamaw sarakäna Jericó marcar puriñcama, Jordán jawiraru mistusina.\n8. Tapúa sat chekatjja korpajj sarascaquïnwa Caná uma jalsur puriñcama, uqhamaraqui Mediterráneo sat jach'a kotar mistuñcama. Aca orakewa Efraín triburojj wact'äna, cawquïrtï familianacapajj jaljasipjjäna uca.\n9. Uqhamaraquiw utjaraquïna mä kawkha marcanacasa, jisc'a marcanacasa Manasés tribun orakep taypina, ucanacasti Efraín triburuw wact'araquïna.\n10. Ucampis janiraquiw Efraín tribojj Gezer oraken jaquir cananeo jakenacarojj jakonucupcänti, jan ucasti jupanac taypina jacayapjjäna: “Impuestonac pagapjjam” sapcän ucasa jichhürcamaw jupanacampi jacasipqui.\n1. Mojjsa arunacaw chuymajjan phullch'irasqui, mä reyitaquiw k'ochurapiscta: lajjrajjajj kellkerin suma kellkañapjamawa.\n2. Jakenacat sipan juc'amp sumätawa, lacamat munayasiñ arunacajj mistsusqui, Tatitusti wiñayataquiw asquinac churtam.\n3. Jan ajjsarir jake, espadamp wac'antasim, ucaw c'achachirimajja, ucaraquiw jach'añchirimasa.\n4. Atipjañamp sarantam, cheka laycu ch'amachasisa, llamp'u chuymaninacar chekapar uñjasa. ¡Cupi amparamajj muspharcañanac luraypan!\n5. Mich'inacamajj wali arinacawa, marcanacajj jumaruw maqhatjjapjjtam, reyimp timasirinacajj ajjsarayasjjapjjewa.\n4. Yuntajj jan utjqui ucqhasti, trigojj pist'iwa; yunta vacan ch'amapampiwa cosechajj juc'amp jiljjati.\n5. Cheka testigojj janiw c'arisquiti, ucampis c'ari testigojja c'arinaca arsu.\n29. Jakesti Jesusan jac'aparojj tantacht'asisipcaquïnwa, ucatwa jupajj parlañ kalltäna: “Jichha urunacanjja jakenacajj wali khorüpjjewa. Jupanacasti mä unañcha mayipjje, ucampis janiw juc'amp unañchajj churascjjaniti, jan ucasti Jonasan unañchapaquiw churasini.\n30. Camisatejj Jonasajj Nínive marcan jaquir jakenacatakejj mä unañchänjja, uqhamaraquiw Jaken Yokapajj mä unañchäni jichha urunacan jakenacataquejja.\n31. Taripäwi urunjja jichha urunacan jakenacaru taripatäcani ucqhajja aynachanquir reinaw sartasinjj juchañchani. Jupasti wali jayatpachaw Salomonan yatiñap ist'irejj jutäna. Ucampis jichhajj Salomonatsa juc'ampïquis ucaw acanqui.\n32. Nínive marcan jaquirinacasti taripäwi urunjja sartapjjaniwa jichha urunacan jakenacar juchañchañataqui cunapachatï taripatäcani ucqhajja; Ninivenquirinacasti juchanacapatjja arrepientisipjjänwa cunapachatejj Jonasajj Diosan arup yatiycän ucqhajja, ucampis jichhajj Jonasatsa juc'ampïquisa ucaw acanqui.\n33. “Janiw qhitis mä lampar khantayasajj jamasawjaru uscquiti, ni mä cajón mankharusa, jan ucasti khana chekawjaruw uchi mantanirinacar khantañapataqui.\n34. Nayrajj mä lamparjamaraquiw janchitaquejja; nayranacamatejj sumächejja, take janchimajja khananiraquiwa, ucampis nayranacamatejj jan walïcchejja, janchimajj ch'amacanquiwa.\n35. Amuyasim, uca khanamajj jan ch'amacar tucuñapataqui.\n36. Takpach janchimatejj khananïsina, jan mä acch'a ch'amacas utjcchejja, take cunwa sum uñjäta, cunjämatï mä lamparajj khantctamjja uqhama.”\n37. Jesusajj parlañ tucuyjjän ucqhasti, mä fariseo jakew juparojj utapan jupamp mank'añatac jawsäna. Jesusajj mantasinjj mesaruw kont'asi:\n38. Fariseojj wal muspharasïna, mank'añataqui ampar jarekasiñ ley jupan jan phokhatapata.\n39. Tatitusti juparojj sänwa: —Juma fariseonacajj vasonacsa platonacsa ankäjjaqui k'omacht'apjjtajja, ucampis chuyma mankhanacamanjj lunthatasitanacamampi cunayman juchamp phokhantatäsipctawa.\n40. ¡Jan amuyuninaca! ¿Janit yatipcta qhititejj ankäjj lurqui ucajj mankhëjjamppach luratapjja?\n41. Jumanacajj chuymanacamatay limosnanacamjj churapjjamjja, uqhamanwa takpachajj k'omäjjanejja.\n42. “¡Ay, camachapcaquïta fariseonaca! Jumanacajj Diosarojj diezmjja churapjjtawa acanacata: menta, ruda, take ch'ojjñanacata, ucampis Diosan cheka cancañapampi, munasiñapampjja janiw yäkapctati. Acaw lurañanacamajja maya lurañanac jan apanucusa.\n43. “¡Ay, camachapcaquïta, fariseonaca! Sinagoganacansa nayrakat konuñanacaruw kont'añ munapjjtajja, uqhamarac callenacans wali ajjsart'añampi aruntayasiña munapjjtajja.\n44. “¡Ay, camachapcaquïta, ley yatichirinaca, c'ari chuyman fariseonaca! Jan uñjat sepulturanacjamäpjjtawa, jakesti uca pat pasasqui jan amuyasisa.\n45. Ucat ley yatichirit mayniw jupar saraqui: —Yatichiri, ac sasajj nanacamppacharuw jan wal sapjjestajja —sasa.\n46. Jesusasti saraquïnwa: —¡Ay, camachapcaquïta, jumanac ley yatichirinaca! Yakhanacarusti jan aptcaya k'epinacampiw apjjatapjjta, jumanacasti ucarojja ni mä luc'anampiquiw jan llamct'añs munapctati.\n47. “¡Ay, camachapcaquïta, jumanacajja! Profetanacan imäwinacapsa sayt'ayapjjtawa, ucanacjj jumanacan nayra awquinacamaquejjay jiwayapjjchejja.\n48. Ucampejja, nayra awquinacamajj lurapcatayna ucajj jumanacatac waliquïtap amuyt'ayapjjtajja; jupanacasti jiwayapjjänwa, ucatsti jumanacajj imäwinacapa sayt'ayapjjtajja.\n49. “Ucatwa Diosajj yatiñapanjj sejja: ‘Profetanacampi, apostolonacampwa jupanacarojj qhitäjja, ucatsti jupanacat yakhepanacarojj jiwayapjjaniwa, mayninacarusti t'akhesiyapjjaraquiniwa’ sasa.\n50. Ucampis Diosajj jichha jakenacarojj mayiniwa take profetanacajj jiwayatäpqui ucanaca churapjjañapa, aca orake kalltatpacha,\n51. Abel chachan jiwatapat Zacariasan jiwatapcama. Zacariasarusti templompi altarampi jaljqui ucqhanwa jiwayapjjäna. Uqhamajj sapjjsmawa, Diosajj mayiniwa aca jakenacarojj ucanacan jiwatapatjja.\n52. “¡Ay, camachapcaquïta, ley yatichirinaca! Jumanacasti yatiñ puncun llavepjja catuntasipjjtawa, janiraquiw jumanacas mantapctati, ni mantañ munirinacarus mantayapctati.\n53. Jesusan acanac satapatsti, ley yatichirinacampi, fariseonacampejj wali coleratäpjjänwa jupataquejja. Ucatsti juparojj walja jisct'anacampi jisct'asipcaquïnwa,\n54. uqhamat cuna arsutapatsa juchañchañataqui.


Uñacht’äw Ch’iqiyir Chiqanak Utt’ayaña\nBeni, Chuqi Chaka ukhamarak Pando Departamentunakan Ayllunakapan Uñacht’äw Ch’iqiyir Chiqanak Utt’ayaña\n2006 maran willka kuti phaxsit 20 urunak saraqkipanx, Viceministerio de Inversión Pública y Financiamiento Externo VIFPE ukhamarak Empresa Nacional de Televisión Boliviana ENTB jupanakax CIF UAP/VEN/1075/2006 QULLQI CHURAÑ PURAP AMTwa rixintawiyapxi, 7.173.000,00 ukja qullqitaki, ukasti Venezuela markan yanapt’apatwa misturaki, 2007 maran jallu qallta phaxsit 31 urukam tukuyañatakiw amtatarakïna.\n2007 maran mara t’aqa phaxsi saraqkipanx, 1ïr mayjt’awi lurasiñapwa mayitarakïna, uka amtäwix 2008 maran 30 urunak mara t’aqa phaxsit saraqkani ukjakam sarañapataki.\n2007 maranxa, ENTBx akhamanakw luraraki: mä qawqhür irnaqirinak katuqi, servicio manunakwa phuqhi, 01/07 jakhuni Licitación Pública Nacional (3ïr jawsthapïwina) ukampix yänakwa jikxati. Amtäw sum phuqhañatakix, aka licitacionax kunayman kast yänak jikxatañ thakhinakwa utt’ayi: anqa markat apantaniña, anqa markat chiqak apaniña ukhamarak aka pachpans alaña. Anqa markat apaniñatakix, ENTBx chaninak iraqtayañatakiw aruskipt’i, ukax akhamarakiwa: jan Yänak Mist Mantayir Utamp markatak qullq mayiyasiña.\n2007 Marankir Lurañ Yatinak Uñakipt’äta\nSIGMA ukan yatiyatapax, 2007 maran jallu qallta phaxsit 31 urukamax, 5.463.323,49 ukja qullqiw tukuntata, siwa; ukhamax 7.173.000,00 (amtäwin qullqipa) ukja qullqitx 76,16% ukjarakiw tukjatäxi, akham luratanakarjama:\nQullqix Kunjamas Tukjatän Uka Ch’umst’ayata, Qullqi Jalanuqatamp Tukjatamp Ch’umst’ayata\n2008 Maran Qullqix Kunjams Tukjasi Uka Uñakipt’äta\n2008 maranx, GCIA GRAL No. 440/08 uka qillqatampix Qullqi Churañ Purap Amtäw mayj sartayañatakiw mayitäna, 2008 maratak chaninakamp qullqi jalanuqatanakamp askicht’añataki, 2008 maran jallu qallta phaxsit 31 urkama amtäwix sarantaskañapatakiki, taqi ukasti Purap Amtäwin qullqip jan mayjt’ayasa.\nAka mayjt’äwx Viceministerio de Inversión Pública y Financiamiento Externo ukankirinakaw yatiyapxarakïna, 4ïr jakhuni Purap Amtäwi Qillqatampi, 2008 maran llumpaqa phaxsit 18 urukän ukjaw ukham luratänxa.\nBENI, CHUQI CHAKA UKHAMARAK PANDO AYLLUNAKAN\nUÑACHT’ÄW CH’IQIYIR CHIQANAK UTT’AYAÑ AMTÄWI\nBOLIVIANO QULLQIMP APSUTA\n2009 Maran Qullqix Kunjams Tukjasi Uka Uñakipt’äta\n2009 maranx, Viceministerio de Inversión Pública y Financiamiento Externox 2ïr mayjt’aw apsu, ukampix qullq mayj jalanuqañatak ukhamarak amtäwix 2009 maran jallu qallta phaxsin 31 urupkam sarantañapatakiw iyawsasiwiyi; taqi ukasti Purap Amtäwin qullqip jan mayjt’ayasa.\n2009 maran qasäwi phaxsit 15 urunak saraqkän ukürux, 0074 jakhuni Mallkun Kamachipaw mistüna, ukampix Empresa Nacional de Televisión Boliviana – ENTB ukaw chhaqhtayatänxa; ukhamarakiw, 0078 jakhuni Mallkun Kamachipas apsutarakïnxa, Empresa Estatal de Televisión BOLIVIA TV uk uñstayañataki.\nAkham luratanakast amtäwin taqpach lurañanakapw qhipt’ayawixarakïna kunattix sisktan uka kamachinak apsutarjamax, jichhax ENTB ukan sutipar churat qullqinakax BOLIVIA TV ukan sutipar mistxañapatakiw sarnaqañarakïnxa.\nTransporte Aéreo Boliviano irnaqañ utamp turkasisax, Harrys sutini transmisor ukaw mä chiqar uskuñatak aptanitarakïnxa; ukhamarakiw, Sucre jach’a markankir Sika Sika qulluns utanakax lurt’atarakïna, kunjamti churanirix munkäna ukhamarjama.\nAkham sañarakiw wakisi, amtäw taypinx janiw qullqix uka yänak utt’ayañatak ukhamarak uñacht’ayat ch’iqiyirinakamp utanakamp sarantayañatakix utjkänti; ukhamïpanxa, Empresa Estatal de Televisión Bolivia TV ukaw qullqipat apsuñapänxa.\n2009 maranx, aka amtäwimpix akhamrakw qullqix jalanuqatänxa:\nBENI, CHUQI CHAKA UKHAMARAK PANDO AYLLUNAKAN UÑACHT’ÄW CH’IQIYIR\nCHIQANAK UTT’AYAÑ AMTÄWI\nJist’arat uxinakamp yatiyir yänakarakiw janir alatakänti; Chuqi Chaka, Beni, Pando Departamentunakan Ayllunakapan Uñacht’äw Ch’iqiyir Chiqanak Utt’ayañataki; ukhamarakiw akanak sum jiksuñatakis amtäwinak uñakipañatakisa, kamisti puraptuqut amtatakän ukhamarjama, 635.983,33 (suxta patak kimsa tunk phisqhan waranq llatunk patak kimsaqallq tunk kimsani 33/100) ukja qullqiw 2010 maran Qullqi Wakichäwipanx mantarakïna.


Uqhamaraquiw lajjrasampejj lurasi. Lajjrasajj jisc'aquiwa janchisanjja, ucampis walja jach'anacwa luraspajja. Mä jisc'a ninajj mä jach'a monte naqhantaspajja. Lajjrajj mä ninampi sasiwa. Mä jan walinac luririwa janchisanqui, ucatsti cuerppachwa k'añuchejja. Pachpa infiernon aktayatawa, ucatsti take jacañasanwa naqharaqui. Jakejj take casta jan wali animalanacwa apnakaspa, jamach'inaca, catarinaca, kota lak'onaca, take ucanacwa apnake, ucampis janiw qhitis lajjrapjja apnakcaspati. Jan atipjcañjama ñankhawa lajjrasajja, janiraquiw apnakañjamäquiti. Venenon phokantataraquiwa. Uca pachpa lajjrampiw Dios awquisarojj yupaychtan, uca pachpa lajjrampiraquiw Diosar uñtasita uscut jake masisarojj ñankhacharactan. Pachpa lacatwa mistu Diosar yupaychañasa, jaker ñankhachañasa. Jilatanaca, janiw uqhamäñapajj waquisquiti. ¿Mä uma jalsutjja mistuspati mojjsa umampi c'allc'u umampejja? Munat jilatanaca, ¿higo alejja aceituna achuspati, jan ucajj uva alisa higo achunac churaspati? Uqhamaraquipï pachpa uma jalsutjja jan mistcaspatejj suma umampi c'allc'u umampejja.\n—Ist'apjjam ucatsti amuyt'apjjaraquim: Cunanacatejj jaken puracapar mantqui ucajj janiw jakerojj k'añuchquiti, ucampis jaken lacapat mistquis ucawa jakerojj k'añuchi —sasa.\nJiwañas jacañasa parlatatjamwa waquisi; qhitinacatejj sinti parlapqui ucanacajj jan walt'añampiwa t'akhesini.\n Ucatsti Eliseojj ucqhatjja Betelaruw sarjjäna, cunapachatï thaquinjama maqhatascäna ucqhajja, mä tama waynanacawa marcata mistunisina jupat sawcasiña kalltapjjäna. Jupanacasti arnakapjjänwa: “¡Maqhatanim p'ek k'ara! ¡Maqhatanim p'ek k'ara!” sasa. Eliseosti jupanacar uñtasinjja, maldicïnwa Tatitun sutiparu. Ucat ucspachawa pä osojja ch'umit mistunisina jisc'a jisc'a tucjäna jupanacat pusi tunca payaniru.\n Jesusasti jakenacar jawsthapisin aqham sasaw parläna: —Ist'apjjam ucatsti amuyt'apjjaraquim: Cunanacatejj jaken puracapar mantqui ucajj janiw jakerojj k'añuchquiti, ucampis jaken lacapat mistquis ucawa jakerojj k'añuchi —sasa.\n ucampis janiw qhitis lajjrapjja apnakcaspati. Jan atipjcañjama ñankhawa lajjrasajja, janiraquiw apnakañjamäquiti. Venenon phokantataraquiwa. Uca pachpa lajjrampiw Dios awquisarojj yupaychtan, uca pachpa lajjrampiraquiw Diosar uñtasita uscut jake masisarojj ñankhacharactan. Pachpa lacatwa mistu Diosar yupaychañasa, jaker ñankhachañasa. Jilatanaca, janiw uqhamäñapajj waquisquiti.\n Ucampis lacat mistqui ucajja chuyma mankhatwa juti, take acanacaraquiw jakenacarojj k'añuchi. Chuyma mankhatwa jan wali amtañanacajj juti, jake jiwayañanaca, wachoka juch lurañanacasa, lunthatasiñanaca, c'arisiñanaca, uqhamaraqui jakjjata jan wali parlañanacasa. Take acanacapï jakenacarojj k'añuchejja, ucampis jan jarekasis mank'añäqui ucajja, janiw k'añuchquiti.


¿Angelanakajj yanaptʼistaspati? Bibliaw angelanakat yatichistaspa\nNAYRÏR PAGINAN PʼEQEÑCHÄWIPA ¿Angelanakajj yanaptʼistaspati?\nNAYRÏR PAGINAN PʼEQEÑCHÄWIPA ¿Kunsa Bibliajj angelanakat yatichi?\nNAYRÏR PAGINAN PʼEQEÑCHÄWIPA ¿Sapa maynit mä uñjir angelanïtanjja?\nNAYRÏR PAGINAN PʼEQEÑCHÄWIPA ¿Ñanqha angelanakajj utjiti?\nNAYRÏR PAGINAN PʼEQEÑCHÄWIPA ¿Kunjamsa angelanakajj yanaptʼapjjestaspa?\nBIBLIAT YATJJATASAW NAYRA JAKÄWINAKAPJJA JAYTAWAYAPJJE Diosajj janiw utjkiti sasaw amuyayäta\nJUPJAM IYAWSÄWINÏPJJAÑÄNI Diosajj “Princesa” sasaw sutiyäna\n¿Bibliajj sumankañat kamsisa?\n¿Kuna arutsa liytʼäta? Afrikáans Albanés Alemán Amárico Armenio Aymara Azerí Azerí (alfabeto cirílico) Bashkir Batako karo Batako toba Baulé Becol Bengalí Biak Birmano Bislama Búlgaro Camboyano Catalán Cebuano Checo Chichewa Chino Tradicional Chino mandarín (simplificado) Chitonga Chokue Chuvash Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Dangme Danés Efik Embunda Endebele Endonga Enzema Eslovaco Esloveno Español Estonio Ewé Finlandés Fiyiano Fon Francés Ga Georgiano Griego Guaraní Gun Hausa Hebreo Hiligaynon Hindi Hmong (blanco) Holandés Húngaro Iban Ibanag Ibo Ilocano Indonesio Inglés Islandés Isoko Italiano Japonés Javanés Kabiye Kaonde Kazajo Kikamba Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisonge Kurdo Kurdo kurmanyí del Cáucaso Kwangalí Kwanyama Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Mam Mambue-Lungu Maya Mizo Moré Ndebele (Zimbabue) Nepalés Nias Niueano Noruego Nyaneka Náhuatl (norte de puebla) Oromo Osético Otetela Pangasinán Papiamento (Aruba) Papiamento (Curazao) Persa Pidgin de las islas Salomón Polaco Ponapés Portugués Quechua (Ancash) Quechua (Ayacucho) Quechua (Cuzco) Quechua boliviano Quichua de Chimborazo Quichua de Imbabura Rumano Ruso Samoano Sango Sepedi Serbio Serbio (alfabeto latino) Sesoto de Lesoto Sesoto de Sudáfrica Shona Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Tetun Dili Tigriña Tivo Tojolabal Tok pisin Tongano Tshiluba Tsonga Tsotsil Tsuana Tumbuka Turco Twi Tártaro Ucraniano Uhobo Umbundú Vendal Vietnamita Wallisiano Waray-Waray Wayuunaiki Xhosa Yao Yoruba Zandé Zulú Árabe Ñanya Ñemba\nYatiyañataki | 2017 Núm. 5\nNAYRÏR JANAN PʼEQEÑCHÄWIPA | ANGELANAKAT ¿KUNSA BIBLIAJJ YATICHI?\nMä domingo jaypʼojja, Curazao markan jakasir Kenneth jilatampi Filomena warmipampejj Bibliat yatichapkäna uka chacha warmir visittʼiriw sarapjjäna.\nKenneth jilatajj siwa: “Puripkta ukhajj uta punkojj llawintatänwa, autopas janiw ukankkänti, ukatwa celularat warmiparojj jawsayäta” sasa.\nChachajajj trabajiskiwa sasaw uka warmejj säna. Kenneth jilatampi Filomena kullakampi uta punkunkasipkatap yatisajj utaruw mantayäna.\nWarmir uñkatasajj jachaskatap amuyapjjäna. Kenneth jilatajj Bibliat yateqañataki oración lurañ tukuyjjäna uka qhepatjja, uka warmejj walpun jachaqtʼasïna. Ukatwa kunatsa jachäna uk jupanakajj jisktʼapjjäna.\nWarmisti jiwayasiñ amtaskayäta sasaw jupanakar säna, ukatwa mä nota chachaparojj qellqaskäna. Ukampis Kenneth jilatan telefonot jawsatapaw uk jan lurañapatak jarktʼäna. Uka warmisti llakimp wali aynachtʼatänwa, ukatwa chuymachtʼir textonak Bibliat jupamp liytʼapjjäna. Uka arunakaw jan jiwayasiñapatak yanaptʼäna.\nKenneth jilatajj akham siwa: “Jehová Diosar walpun yuspärapjjta, inas angelapampi jan ukajj espíritu santon yanaptʼapampi uka warmir jawsañatak yanaptʼapjjchitu” sasa. *\nJehová Diosaw uka warmir yanaptʼañatak angelapampi yanaptʼapjjetu, jan ukajj espíritu santopampiw yanaptʼapjjetu sasaw Kenneth jilatampi Filomena warmipampejj sapjjäna. Ukham amuyapjjatapajj ¿walikïskänti? Jan ukajja, ¿Kenneth jilatajj aleq ukhamatakcha celularat uka warmir jawspachäna?\nAngelanakat yanaptʼaskäna janicha uk janiw yatktanti, ukampis Jehová Diosajja jupat yateqañ munapki uka jaqenakarojj angelanakapampiw yanaptʼi. Amuytʼañataki, nayra tiemponjja Jehová Diosajj Etiopía markankir mä jilïr oficialaruw Bibliat yatjjatañapatak yanaptʼäna, ukatakisti mä ángel toqew Felipe sat mä cristianor khitäna sasaw Bibliajj qhanañchi (Hechos 8:26-31).\nWalja religionanakanjja, angelanakajj utjiwa sasaw yatichapjje. Suma angelanakajj kuntï Diosajj munki uk lurapjje, yaqhep angelanakajj jaqenakaruw jan walinakat jarkʼaqapjje sasaw yatichapjjaraki. Yaqhep jaqenakasti angelanakajj yanaptʼapjjestuwa sasaw amuyapjjaraki. Maysa toqetjja, yaqhep jaqenakajj janiw angelanakan utjatap creyipkarakiti.\n¿Angelanakajj utjpachati? ¿Kamsis Bibliajj angelanakatjja? ¿Khitin luratäpjjesa? ¿Jakäwisan yanaptʼapjjestaspati? Uka toqenakat jichhajj yatjjatañäni.\n^ Párrafo 8 Diosan sutipajj Jehová satawa sasaw Bibliajj qhanañchi (Salmo 83:18, NM).\n2017 Núm. 5 | Angelanakat ¿kunsa Bibliajj yatichi?\nYATIYAÑATAKI 2017 Núm. 5 | Angelanakat ¿kunsa Bibliajj yatichi?


Tarix :2021-01-28Hits :9518\nUka jan walt'äwixArchitectural woven mesaUka ch’axwawix wali jasakiwa. Nayraqatax mä manqhanx horizontal ukhamawa, ukat taqpach uywanakax uñacht’ayapxiwa. Ukampirus ukanakax jan walt’ayatawa. Ukampirus ukanakax jan walt’ayatawa, ukat mayni uywanakamp mayacht’asipxi. Ukampirusa, qhananakax wali suma uñt'atawa.\nUka jan walt’awix uñacht’ayañatakiwa. Ukax pä buckles jak'an jikxatasipxi. Ukhamarakiw uñjasi, ukat qhiparux jan walt’awinak uñjasi. Kunapachatï ukhax kunalaykutix juk’amp amuyt’apxañapataki, ukat janiw jan walt’aykiti.\nYaqha thakhiwa, mä rectangle uñstayañatakix mä qawqha uñstayañataki, ukat mä qawqha ch’axwawinak uñacht’ayañataki. Juk’ampirus jupanakax mayacht’asipxi. Ukat uñt'ayañapawa.\nNayraqatax:Chain link mesh bypass test cable de chain uñacht'ayata.\nJutïr :China markan jan walt’aw qalltawayi.\nArchitectural woven mesaUkhamarakiw uñacht’ayata. Jilpachax walja uñt'ayaspawa. Ukampirus yaqhip chiqanakar uñt'ayapxi. Cable architecturalJan ukaxArchitectural conveyor bella ukan... Wali jach’a...


China: Mä Yatiqir Jisk’a Imill Wawaw “Jan Wali Irnaqiriñ Muni Markapana” · Global Voices Aymarata\nJaqukipäw uñt'ayata/apkatata 27 Taypi sata phaxsi 2009 4:57 GMT\nAka blog ullart'apxañäni srpski, Français, বাংলা, Italiano, Malagasy, Español, bahasa Indonesia, English\nNayrïr yatich qallta urunxa, China Markanxa (1° de septiembre), Metropolitan Daily [zh] de Guangzhou yatiyawinak apnaqirixa, jiskt’awayiwa mä qawqhan qallta yatiqiri wawanakaru, iskt’asin kunakanitix qhipurun jakawipaspaxa. Uka tuqitxa mä jisk’a imill wawaw uka jist’arux kutiyawayi sasina nayax mä “irnaqiriyawa markataki sasina” mayampi jist’atasti; kunakasta irnaqiriyatas sasinsti jupax uka jist’arux kutt’ayanwa nayax mä jan wali irnaqiriyaxaw sasina. Uka jan wali irnaqir jaqinakax tatja yanakaniwa sasarakiw satäna.\nWawan uka jist’ar kutiyatapax yatiyasiwa taki kast yatiyawinak tuqita China Marrana. Ukxatxa yaqhip jaqinakax amuyt’apxiwa, ukax mä jisk’a imill wawan arupakiw sasina, ukat mayninakax amuyt’apxarakiwa, ukax mä uñanchawiwa jiwasanakan lurawinakasat sasina. Mä aruskipawinxa uñstawayiwa walja amuyu arst’awinaka aka tuqita [zh]:\nMä jichha qillqata amtachinuxa, Siwa, wali qillt’ir internet tuqinxa, arusqipt’iwa uka wawan uka iskt’ataru kutiyatapata [zh], ukax uñicht’ayiwa jan wali irnaqawinak utjki China Markanxa uka, jan sayt’kayawa uka “ch’aman apnakañ markaru:”


Yaqha chiqanakäm lamar qutar puriñatakiw amuykipt'asipktha\nEvo Morales Ayma Jilïr Irpirix janiw Chilïmak lamar qutar purksnati, yaqha markanakämx pursnawa, jach’a jawiranakäm pursna, ukanakaw amuykipt’atäski sasaw sawiyi.\n“Atlánticompir Pacíficompir puriñatakix yaqha amuyunakaw utjani, ukax khust’askiwa. Jutir simanax, inas pä jan ukax kimsa simanata, Ichilota, Puerto Villarroelataw urea apayapxä, inas jayux Brasilar jawir umäm apayapxchï. Yaqhip achunakx, almendra, Atlánticöm apayatäski. Anqa markanakar aljirinakaruw Puerto Busch, Puerto Quijarro (ukäm apapxatapat) jallallt’tha, Ilöm lamar quta laqjämsa” sasaw yatiyirinakamp aruskipt’kasax arsuwiyi.\n“Inas Chilir qullqichäwtuqut jan walt’aysna ukjak Chilinkirinakax Boliviankirinakar aruskipañatak thaqhchistaspa” sasaw Chilïm anqa markanakar aljañax utjki ukxat arskasax sawiyi.\nParaguay, Paraná jawiranakäm sarañxatx, Santa Cruzan qullqichirinakampiw aruskipatäski, Puerto Busch ukxat juk’ampis aruskipt’ata sasaw sawiyi. Paraway irpirinakax jiwasamp yanapkipt’asiñ munapxiwa, ukatw uksatuqüm sarañatak juk’ampis aruskipt’apxäxa sasaw sawiyi.\nPirwanx, Ilo lamar quta laqxa markämx yänakax aljañatak apayatäskiwa, Puerto Quijarröm Chinampit Indiampit apanit yänakaw apantanitäski, ukatw “Chilinkirinakax Boliviankirinakar juk’amp sum uñjasipki” k’añask apnaqirinakarux yamas jan walt’ayañ yatipxäna sasaw sawiyi.\nUkhamïpanx, anqa markanakat alasirinakampir aljirinakampiruw jan Chilïm sarxapxañapatak mayiwiyi, yaqha chiqanakäm sarapxañap mayiwiyaraki./RAR


Bible in one year - Aymara Bible 1997 - May 18\n1. Cunapachatejj David reyejj palacioparu suma utt'asjjäna ucapachasti, Tatitojj juparojj sumancañanwa jacayäna take uñisirinacapampi muyuntatäcäna ucanacampisa,\n2. ucapachaw Natán profetaru aqham saraquïna: —Cunjämatejj jumajj uñjcta, nayajj mä suma cedro palacion jacastjja, Diosan arcapasti mä cortinanac mankhanacwa jicjjatasi —sasa.\n3. Natán profetasti saraquïnwa: —Cuntejj amtctas take ucanacjja luramaya, Tatitusti jumampïscaraquiwa —sasa.\n4. Ucampisa uca arumajj, Tatitojj Natán profetaruw uñstäna, ucatsti aqham saraquïnwa:\n5. “Saram, ucat David sirvirejjampi parlam, yatiyaraquim, naya Tatitun arsutajja: ‘Janiw jumati nayataquejj mä templo utacharapquitäta, ucan nayajj jacañajjataqui.\n6. Israelitanacaru Egipto marcat irpsuncta uca urut jichhacamajj, janipuniw nayajj templonacan utjascti, jan ucasti mä carpanacanacpunwa utjastjja.\n7. Take uca maranaca jupanacampi sarnakasasti, janipuniw jupanacat cawquïr jilïr irpirinacaparus maycti, qhitinacarutejj nayajj Israel marca apnakapjjañapataqui utt'aycta ucanacarusa, cedro maderat mä templo utacharapipjjeta’ sasajja.\n8. Uca laycu, David sirvirejjarojja sascaquim, naya take ch'amani Tatitun arsutajja: ‘Nayaw jumarojj awatquirit irpsunsma, uqhamaraqui tama khepäjja sarañsa apakaracsma, uqhamat Israel marcajjan jilïripäñamataqui.\n9. Cawquirutejj sarcäyätas ucansa juma chicaraquiw sarayätjja, take uñisirinacamatejj jumaru maqhatapcäyätam ucanacarusa k'alwa tucjaractjja, ucjjarusti jach'aruw aptaracsma, cunjämatejj acapachan jach'a jilïri jakenacajj tucupjje uqhama.\n10. Uqhamarus marcajjataquejj mä orake waquicharactjja, ucaruraquiw Israel marcajj uscusta uca pachpa chekan jacapjjañapataqui, jan qhitis cun sascañapataqui, uqhamarac jan wali jakenacas jan t'akhesiyascañapataqui cunjämatï kalltanjja lurapcäna uqhama,\n11. cunapachatï jilïrinaca marcajjar apnakañapataqui utt'aycäyät ucapachasti. Nayaw take uñisirinacamatjja khespiyata uñjasiyäma. Yatiyaracsmawa jumanjja walja wawanacamaw utjani,\n12. cunapachatejj jacañamajj tucusjjani ucatsti jiwjjaraquïta, ucapachasti nayaw mayni juman wawamaru marcan reinopjjaru utt'ayaraquï.\n13. Juparaquiw nayataquejj mä templo utacharapitani, nayasti reinopjja wiñayataquipuniw utt'ayaraquëjja.\n14. Nayaw jupan awquipayäjja, jupasti nayan wawajjaraquïniwa. Cunapachatejj cuna jan walsa lurani ucapachasti nayaw juparojj mutuyaraquï, jawk'antaraquïsa cunjämatejj mä awquejj wawapar jawk'antqui uqhama.\n15. Ucampisa munasiñajjajj janiw jupatjja apakatäcaniti, cunjämatejj Saúl reyitjja apakasjjayäta uqhama, juparusti nayaw apakjjaracta jupa lanti jumaru utt'ayjjañataqui.\n16. Juman wawanacamajj wiñayaw apnakapjjani, uqhamaraqui reinomasti wiñayataquiraquïniwa nayan uñjatäscaraquiniwa, uqhamaraqui juman tronomasa wiñayataqui utt'atapuniraquïniwa’ ” sasa.\n17. Natán profetasti take acanacwa Davidarojj yatiyaraquïna, cunjämtejj uñjcatayna uqhamaraqui ist'catayna uqhampacha.\n18. Uqhamasti David reyejj Tatitumpi parlañataquiw jupan nayrakataparu mantawayäna, ucat saraquïna: “Dios Tatitu, ¿qhitiraquït nayasti, uqhamaraqui cuna asquiraqui familiajjasti, acacama nayar puriyaniñamataquisti?\n19. ¡Take ucanacasti jumataquejj janiw cunäquisa, Tatitu, aca sirviriman, uqhamarac wawanacajjan apnakañapajj cunjamäcanitï acat kheparojja uca tokenacatsa khanañcharactawa! ¡Janiw qhiti jakesa jumjamajj lurquiti, Tatitu!\n20. ¿Cunampiraqui jichhasti säma, Tatitu, jumatejj aca sirvirimarojj suma uñt'sta ucapachasti?\n21. Take aca muspharcañanacsti jumaw lurtajja, cunjämatejj arscäyäta, muncaraquïyäta, nayan uñt'añajjataqui.\n22. Uca laycu, nayan Tatitojja, ¡cunja jach'ätas jumajja! Janiraquiw qhitis jumjamajj utjquiti, ni yakha diosas utjcaraquiti jumat sipanjja, cunjämtejj nanacajj take cuna ist'apjjta uqhamarjamajja.\n23. Israel marcama toketsti, ¡janiw yakha marcajj jupjamajj utjquiti, marcamasti maya sapaquiw aca orakenjja! Jumaraquiw, Dios, khespiytajja juman marcamäñapataqui, ucatsti jach'aruraquiw apttajja, jupataquisti jach'a muspharcañanacwa luraractajja. Egiptot khespiyanita marcam nayrakatatsti jumaw apanucuractajja, yakha marcanacarusa, uqhamaraqui diosanacaparusa.\n24. Jumaraquiw amtaractajja Israelajj wiñayataqui juman marcamäñapataqui, jumasti Tatit Diosapäñamataquiraqui.\n25. “Uqhamasti, Dios Tatitu, arsutanacamjja phokhapunimaya aca sirvirimataqui uqhamaraqui wawanacapataquisa, cuntejj arscta ucasti phokhasipunpanaya.\n26. Sutimasti jach'ar aptatapunïpan, ucatsti arsutaraquïpan, take ch'amani Tatitojj Israelan Diosapätapa. ¡David sirviriman wawanacapasti, juman yanapamampejj wiñayataquipuni sayt'aspan!\n27. Jumätaw take ch'amani Tatitojj, nayar yatiyista wawanacajjan apnakañap toketjja; ucatwa nayajj, juman sirvirimäctsa ucasa, aca mayïwi mayt'assma.\n28. Jumätawa Tatitu Diosajj, arsutanacamasti chekapapuniraquiwa, aca sirvirimarusti ucqha suma munasiñampiw arsuractajja;\n29. jichhajj, aca sirviriman wawanacaparojj bendiciraquimaya, uqhamat juman yanapamampejj wiñayataquïpjjañapataqui. Jumaw, Dios Tatitu, arstajja, juman bendicionamampisti, aca sirviriman wawanacapajj wiñayataquipunïniwa” sasaw Davidajj mayisïna.\n1. Take acanac khepatsti Davidajj filisteonacaruw atipjäna, jupanacarusti apnakaraquïnwa, uqhamaraqui apnakañanacapsa apararaquïnwa.\n2. Moabita jakenacarusti atipjaraquïnwa, jupanacarusti orakeruw liwirtayaraquïna, uqhamat mä ch'anqhampi tupt'asa. Qhitinacatejj pä ch'anqha taypincapcäna ucanacarusti jiwarayatäñataqui juchañchatäpjjänwa, cawquirinacatejj mä ch'anqha taypincapcäna ucanacasti perdonatäpjjaraquïnwa. Uqhamaw moabita jakenacajj Davidan apnakatäpjjäna, impuestonacsa pagapjjaraquïna.\n3. Davidasti Hadad-ezer sisqui uca Rehob jaken yokaparus atipjaraquïnwa, qhititejj Soba oraken reyïcan ucaru, cunapachatejj acajj wasitat orakenacapa Eufrates jawir token aptasjjañ munäna ucapacha.\n4. Jupanacatsti Davidajj waranka pakallk patacani caballería soldadonac apakanïna, pä tunca waranka infantería soldadonacampi; uqhamarusa caballonacan cayunacapsti k'alwa p'aquiraniraquïna, pataca caballonacaqui carronacapataqui jilt'ayanjjäna.\n5. Ucatjja janc'aquiraquiw sirio jakenacajj purinipjjäna Hadad-ezer sisqui ucaru yanapt'añataqui, jupanacasti Damasco marcatwa purinipjjäna, Soba orakenquir reyipar yanapt'añataqui, ucampisa Davidajj uca sirionacarus atipjaraquiquïnwa, jupanacatsti pä tunca payan waranka jakenacaruw jiwarayaraquïnjja.\n6. Ucatsti Davidajj janc'aquiw Damasco marcarojj guardianaca uscuraquïnjja Siria tokena, sirio jakenacasti Davidan apnakataw uñjasipjjäna, uqhamaraqui impuestonacsa pagapjjaraquïna. Uqhamaw Tatitojj Davidarojj atipjañ churäna, cawqharutejj sarcäna uca chekanacanjja.\n7. Ucatsti Davidajj, Hadad-ezer reyin oficialanacapajj apnakapcän uca kori escudonacwa catuntasiraquïna, ucatsti Jerusalenaruw aparaquïna.\n8. Uqhamaraqui Beta ucatsti Berotai sisqui uca chekanquiri walja bronce catuntasiraquïna, uca marcanacasti Hadad-ezer reyin marcanacapänwa.\n9. Hamat marcanquiri, Toi reyisti, Davidan uqhama Hadad-ezer reyin ejercitoparu atipjatap ist'asinsti,\n10. Joram yokaparuw qhitanïna, kollketa, korita, bronceta yänac apt'ata, rey Davidaru aruntañapataqui uqhamaraqui walicpun atipjtajj sañapataqui Hadad-ezer sat reyerojja, cunjämtejj Toi reyejj jupampejj guerrancaraquitaynawa.\n11. Davidasti take uca yänacjja Tatituruw loktäna, cuna korinactejj, uqhamarac kollkenacatsa loktcatayna ucanacampi chica, take uca yänacasti cawquïri marcanacatejj atipjatäcäna ucanacat apanitänwa.\n12. Edom, Moab, Amón, filisteonacata, amalecitanacata, uqhamaraqui cuntejj Hadad-ezer reyit guerran aparancataynas ucanacänwa. Uca Hadad-ezer jakesti Rehob jaken yokapänwa, Soba marcan reyipa.\n13. Davidasti wali takeninsa uñt'ataw tucjjäna, cunapachatejj edomitanacar atipjanisin cutt'anjjän ucapachasti t'unjaraquïnwa tunca quimsakallkon waranka edomita jakenacaru, Valle de la Sal satäqui uca chekana.\n14. Ucatsti Davidajj janc'aquiw take Edom orakpachanjja guardianaca uscuraquïna. Edomita jakenacasti Davidan apnakataw uñjasipjjaraquïna, Tatituraquiw Davidarojj atipjaña churaraquitaynajja, cawquirutejj sarcäna ucana.\n15. Davidasti take Israel marca apnakaraquïna, take jakenacarusti cheka cancañampi asquimpiraquiw apnakäna.\n16. Ejerciton jach'a jilïripasti Joab jakënwa, Sarvia jaken yokapa. Josafat sisqui ucasti, cawquïritejj Ahilud sisqui ucan yokapäcän ucasti reyin kellkeriparaquïnwa.\n17. Ahitob sat jaken Sadoc yokapampi uqhamaraqui Ahimelec sat Abiatar jaken yokapampisti sacerdotenacäpjjaraquïnwa; Seraías jakesti take cunanacatejj lurasqui ucanac imiriraquïnwa.\n18. Benaía sat Joiada jaken yokapasti cereteonacan apnakeriparaquïnwa, uqhamaraqui peleteonacampina. David reyin yokanacapasti sacerdotenacäpjjaraquïnwa.\n1. Diosajjay, aykor arojjarojj ist'aquimaya, ajjsarcay uñisirinacat jacañajj jarc'aketa.\n2. Ñankha lurir jakenacat imantita, nayatac ñankha amtir jakenacat jarc'aketa, nayar jiwayañ munirinacat khespiyita.\n3. Jupanacajj espadar uñtat lajjranacap ariptayapjje, mich'inacar uñtat ñankha arunac parlarpayapjje.\n4. Jan juchan jaker jamasat chhojjriñchañ amtapjje, acatjamat jan qhuyapayasiñampiw chhojjriñchapjje.\n5. Ñankha lurañataquejj purapat ch'amañchasipjje; jamasat sipitanac uchañataquiw amtapjje, janis qhitis uñjcaspajj uqham amuyasipjje,\n6. janis qhitis ñankha luratanacap yatjjatcaspajj uqham amuyasipjjaraqui. Jaken chuyma mankhep uñt'iristi take cun yatjjatani.\n7. Diosaw mich'inacapamp chhojjriñchani, acatjamat chhojjriñchjataw uñjasipjjani;\n8. pachpa arunacapaw aynacht'añarojj puriyani, jupanacar uñjirinacasti larusipjjaniwa.\n9. Takeniw ucapachajj Diosar jach'añchapjjani, luräwinacapat yatiyapjjani; luratanacap amuyjjapjjaraquini.\n10. Asqui jakejj Tatitumpiw cusisini, jupampiw arjjatayasini, k'oma chuyman jakenacasti cusisitaw jacasipjjani.\n18. Jach'a jach'a tucuñanjja aynacht'añawa utji; pek'e waytat sarnakañansti tincuñaw utji.\n19. Asquiwa pobrenacampi jisc'ar tucuñajja, jach'a jach'a tucuñampi kamirïñat sipansa.\n24. “Khanacwa sapjjsma, qhititejj nayan arsutajjar ist'quejja, uqhamarac qhititejj qhitanquitu ucarus iyawscaraqui ucajja wiñay jacañaniwa, janiraquiw juchañchatäcaniti, jan ucasti jiwañat jacañaruw pasawayjje.\n25. Khanacwa sapjjsma, horasajj puriniwa, jichhpacharaquiwa, jiwatanacajj Diosan Yokapan arupjja ist'apjjani, qhitinacatejj ist'apcani ucanacajja jacapjjaniwa.\n26. Awquisti ch'amaniwa jupa pachpa jacañ churañataquejja, uca pachparaquiwa Yokaparojj ch'am churi jacañ churañapataqui;\n27. uqhamaraquiw munañapsa churaraqui taripañataqui, Jaken Yokapätap laycu.\n28. Jan muspharapjjamti ac arsutajjatjja, horasajj purininiwa take jiwatanacasti arupjj ist'apjjaniwa.\n29. Ucatsti uca jiwatanacajj jactapjjaniwa. Asqui luririnacasti wiñay jacañataquiw jactapjjani, ñankha luririnacasti juchañchatäñataquiw jactapjjani.\n30. “Naya pachpatjja janiw cuns lurquiristti. Nayajj juchañchtwa cuntï Awquejjajj sisquitu uqhamarjama, juchañchañajjasti chekawa. Janiw nayajj munañajjarjama lurañ muncti, jan ucasti Awquejjajj qhitanquitu ucan munañaparjamaw lurta.\n31. Nayatejj nayat testigt'asiristjja, arsutajjajj janiw catokatäcaspati.\n32. Ucampis yakha testigowa utji nayat arsurejja, nayajj yattwa cuntejj sisqui ucajj chekawa.\n33. Jumanacajj qhitapjjtawa Bautisiri Juanaru jisct'iri, cuntejj jupajj arscänjja ucajj chekawa.\n34. Ucampis janiw nayajj qhiti jakenacan nayat arsuñapsa muncti, ucampis acjja sistwa jumanacajj khespiyatäpjjañamataqui.\n35. Juanajj mä lamparjamaw jumanacataquejj khanäna, jumanacasti mä juc'a urunacasa cusisiñwa munapjjäyätajj uca khanapanjja.\n36. Ucampis Juanan arsutapat sipansa juc'amp suma khanañchäwiwa nayat utjitu. Cunanactejj nayajj lurcta ucajja, Awquejjajj churquitu lurañajjataqui uca pachpawa. Uca luräwinacajjaraquiw khanañchi Awquejjajj nayar qhitanquitu ucatjja.\n37. Uqhamaraquiw Awquejj qhitanquitu ucajja nayatwa khanañchi, ucampis jumanacajj janiw cunapachas arupjj ist'apctati ni uñjapctasa.\n38. Arunacapasti janiw jumanacanjj utjquiti, qhä Awquin qhitanitaparu jan iyawsapjjatam laycu.\n39. Jumanacajj Kellkatanacjj take amuyumpiw leepjjtajja, uca Kellkatanacan wiñay jacaña jicjjatañ amuyasina; ucampis Kellkatanacajj nayjjataracwa parli.\n40. Jumanacasti janiw nayar jutañ munapctati jacañanïpjjañamataquejja.\n41. “Nayajj janiw jakenacan jach'añchäwinacapjja catokcti.\n42. Ucampis jumanacarojj uñt'apjjsmawa, yatiractwa Diosar jan munatanacama.\n43. Nayajj Awquejjan qhitanitaw jutta, jumanacasti janiw catokapquistati; ucampis maynitejj jupa pachpat jutaspa ucarojj catokapjjasmawa.\n44. Jumanacatejj jakenacan jach'añchäwinacapac maynit maynita catokapjjta ucatsti janiraqui mä sap Diosata jach'añchäwinacapa thakapcstati, ucarojja ¿cunjäms jumanacajj iyawsapjjasmajja?\n45. Jan amuyapjjamti nayajj Awquejjan nayrakatapan juchañchapquirisma uqhamjja, jan ucasti Moisés pachpaw jumanacarojj juchañchapjjätam, qhitirutejj jumanacajj take suyt'äwinacama uscupctajja uca.\n46. Jumanacatejj Moisesan arsutapar iyawsapjjasma ucajja, nayarojj iyawsapjjaraquitasmawa, Moisesasti nayatwa kellkawayaraqui.\n47. Ucampis jupan kellkatapar jan iyawsapcsta ucajja, ¿cunjämsa iyawsapjjäta nayan arsutajjarojja?”


Tumarapi tuqinx thuqt’awinakasa kunkañchayapxi | Radio San Gabriel\nSuyunakasanx thuqt’awinakasax ch’ullqhiñchatawa\nTuesday, April 17, 2018 - 10:09\nAka markasanx kunaymana suyu tuqinakanwa sarawinakasarjama phuqt’añax utji, ukasti thuqt’awinakasa jach’añchasina. Ukampis uka thuqt’awinakasax sarawinakasarjamax janiw ukhamakikiti jan ukasti pachan pachaniwa. Ukataw aymar sarawinx jallu pacha, awtipacha, juyphi pacha, panqar pacha thuqt’awinakaw utjixa. Ukanakax khaya maranakanx wali puniw amtata utjawayixa. Jichhurunakanx amtataskiw ukampis janiw taqpachanipunix yäqkiti.\nJichhax aka amtawinaka nayraru sarantañapatakix chiqas khitinakatix marka irpirinakax amtawayapxiw machaqa kamachi yatichawi yatiqawina chikañchayañataki ut’ayaña. Ukhamakipanx yatichirinakax ukhamaraki yatiqirinakas uka amtampiw aka urunakanx sarantapxi. Uktaw uka thuqt’awinakats kunaymana sarawinakasats walipuni yatxatataxa.\nUkham amtawinakas thakhiñchatakipanx suyu Pacajes municipio Waldo Ballivian ukanx kunaymana thuqt’awinakaw utjawayi ukasti pä tunka llatunkani maranaka amtkasina uka municipiun ut’asitapata. Jisa ukanx jallupacha thuqt’awinaka phuqt’awayapxi, tarqueada, moseñasa, ukhamarakiw uka suyunx ma qhuya minas utjkipanx minerito sutini thuqsa thuqt’asiwayapxi. Ukan markachirinakax sapa maranjamaw ukhama mayacht’asisinx ukhama thuqt’asita sawayapxiwa\nTotal visitas : 2426767


¿Kuna arutsa liytʼäta? Afrikáans Albanés Alemán Amárico Armenio Aymara Azerí Azerí (alfabeto cirílico) Batako toba Baulé Becol Bengalí Birmano Bislama Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chuvash Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Dangme Danés Efik Embunda Endebele Endonga Enzema Eslovaco Esloveno Español Estonio Ewé Finlandés Fiyiano Fon Francés Ga Georgiano Griego Groenlandés Guaraní Gujarati Gun Hausa Hebreo Hiligaynon Hindi Holandés Húngaro Ibo Ilocano Indonesio Inglés Islandés Isoko Italiano Japonés Javanés Kabiye Kannada Kaonde Kayin sgaw Kazajo Kikamba Kikuyu Kimbundu Kiniaruanda Kirguís Kiribatiano Kirundi Kurdo Kurdo kurmanyí del Cáucaso Kwangalí Kwanyama Lamba Letón Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Mam Mambue-Lungu Maratí Maya Mizo Mongol Moré Ndebele (Zimbabue) Nias Noruego Nyaneka Náhuatl (norte de puebla) Osético Otetela Pangasinán Panjabí Papiamento (Aruba) Papiamento (Curazao) Persa Pidgin de las islas Salomón Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Quichua de Imbabura Rarotongués Rumano Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Telugu Tetun Dili Tigriña Tivo Tojolabal Tok pisin Tshiluba Tsonga Tsotsil Tsuana Tumbuka Turco Tuvaluano Twi Tártaro Ucraniano Vietnamita Wallisiano Wolaita Xhosa Yao Yoruba Zandé Zulú Árabe Ñanya Ñemba\nORAQPACHANJJA sapa kimsa jaqetjja, mä jaqew nayajj cristianötwa, jan ukajj Criston arkiripätwa sasin sapjje. Jumajj jupanak ¿taypinkaraktati? Jichhürunakanjja, walja religionanakaw cristianöpjjtwa sasin sapjje, ukampis yatichäwinakapajj mayj mayjawa ukhamarak mayj mayjwa amuyapjjaraki. Inas kuntï jumajj creykta ukajj jan kuntï yaqhanakajj creyipki ukamp pachpäkchiti. Uka toqet yatjjatañamajj ¿wakisispati? Jïsa, jumatï Bibliajj kuntï yatichki ukarjam sarnaqañ munsta ukhajja, yatjjatañamajj wakisiwa.\nJesucriston nayrïr arkirinakaparojja, cristianonaka sasaw uñtʼasïna (Hechos 11:26). Uka tiemponjja, uka sapa yupaychäwikiw utjäna. Jupanakajja, cristianonak uttʼayiri Jesusan yatichäwinakaparjama ukat kamachinakaparjamaw taqe kunsa lurapjjäna. Iglesiamanjja ¿ukhamarakti lurapjje? Jesusajj yatichkäna ¿ukanakti yatichapjje? ¿Kuntï Jesusan nayrïr arkirinakapajj creyipkäna ukhamarakti creyipjje? ¿Kunjamatsa uk yatisma? Bibliat yatjjatasakiw uk yatisma.\nAk amuytʼam: Jesusajj Diosan Aruparjamaw Qollan Qellqatanak uñjäna, ukatwa wal respetäna. Khitinakatï Biblian yatichäwinakap maysar apanukusin amuyunakap yatichapkäna ukanakarojj janiw askit uñjirïkänti (Marcos 7:9-13). Ukhamajj Jesusan cheqpach arkirinakapajja, kuntï Bibliajj yatichki ukarjamaw kunsa lurapjjeripachäna. Ukhamasti cristianonakajj akham sasaw jisktʼasipjjañapa: “¿Kuntï religionajan yatichapki ukajj Bibliarjamaskiti?” sasa. Uka jisktʼan qhanañchäwip yatiñatakejja, kuntï iglesiaman yatichapki ukat kuntï Bibliajj yatichki ukampejj pachpati janicha uk yatjjatañamaw wakisi.\nJesusajj cheqa kankañampiw Diosarojj yupaychasiñapa sasaw säna. Uka cheqa kankañajj Biblianwa jikjjatasi (Juan 4:24; 17:17). Apóstol Pablojja, “kunatejj cheqäki uk [uñtʼañäni, jan ukajj yatiñäni]” ukhakiw qhespiyassna sasaw säna (1 Timoteo 2:4). Ukhamajj kuntï creyktan ukajja, Bibliajj yatichki ukarjamäñapawa. Jan ukhamäkaspa ukhajja, ¡jan waliruw purtʼassna!\nKUNTÏ CREYKTAN UKAJJ BIBLIARJAMATI JANICHA UK ¿KUNJAMATSA YATSNA?\nRecuadron sojjta jisktʼanakajj utjki uk liytʼañamataki ukat kamsasas Bibliajj uka jisktʼanakar qhanañchi uk yatjjatañamatakiw chʼamañchtʼapjjsma. Biblian jiskʼa tʼaqanakap liytʼäta ukat kunsa uka toqet qhanañchi uksa lupʼirakïtawa. Ukat akham sas jisktʼasim: “¿Kuntï religionajan yatichapki ukat kuntï Bibliajj yatichki ukampejj pachpakiti?” sasa.\nUka toqet yatjjatañajja, sum amuytʼasiñatakiw yanaptʼätam. Jumatï religionaman yatichapki ukajj Bibliarjamati janicha uk yatjjatañ munsta ukhajja, Jehová Diosan Testigonakapaw yanaptʼapjjeristam. Ukhamajj Bibliat jan qollqe mayisaki yatichayasiñatakejj jupanakaruw mayisma, jan ukajj Internetan jw.org sat cheqaruw mantasma.\n1 JISKTʼA: ¿Khitis Diosajja?\nQHANAÑCHÄWI: Jehová Diosawa, Jupajj Jesusan Awkipawa. Wiñay Dios, Taqe kun luriri ukhamarak Taqe chʼamaniwa.\n“Jesucristo Tatitusan [Jehová] Dios Awkiparojj yuspagarapjjapuntwa jumanakatak Diosat maykasinjja” (Colosenses 1:3).\n“Tata, nanakan [Jehová] Diosajja, jumajj askïtawa jachʼañchäwi, gloria, ukhamarak munañanïña katoqañatakejja. Jumaw taqe kuns ina chʼusat lurtajja, munañamatarakwa taqe kunas jakaskaraki, juman uskutarakiwa” (Apocalipsis 4:11).\nRomanos 10:13; 1 Timoteo 1:17 qellqatanak uñjjattʼarakïta.\n2 JISKTʼA: ¿Khitis Jesucristojja?\nQHANAÑCHÄWI: Jesusajja Diosan jilïr Yoqapawa. Niyakejjay Diosan luratächejja, jupajj qalltaniwa. Ukhamarusa, taqe chuymaw Diosarojj istʼaraki.\n“Awkejj nayata jukʼampi jiliriwa” (Juan 14:28, MT).\n‘Jesucristojja jan uñjkaya Diosar uñtasitawa, jupasti taqe kunatejj utjki ukatjja nayrïriwa’ (Colosenses 1:15, NM).\nMateo 26:39; 1 Corintios 15:28 qellqatanak uñjjattʼarakïta.\n3 JISKTʼA: ¿Kunas qollan ajayojja?\nQHANAÑCHÄWI: Qollan ajayojj janiw mä jaqëkiti, jan ukasti Diosan chʼamapawa ukampiw munañap phoqe. Jaqenakajja, qollan ajayumpi phoqtʼatäpjjaspawa ukat chʼamapsa katoqapjjarakispawa.\n“Kunapachatejj Elisabetajj Marian aruntatap istʼkän ukapachaw, purakapan wawajj onjjti. Elisabetasti qollan ajayumpi phoqtʼatänwa” (Lucas 1:41).\n“Qollan ajayuw jumanakjjar jutani, ukatjja chʼam katoqapjjäta” (Hechos 1:8).\nGénesis 1:2; Hechos 2:1-4; 10:38 qellqatanak uñjjattʼarakïta.\n4 JISKTʼA: ¿Kunas Diosan Reinopajja?\nQHANAÑCHÄWI: Diosan Reinopajj alajjpachankir mä gobiernowa. Reyipasti Jesusawa, juparakiw Diosan munañap aka oraqpachan phoqasiñapataki yanaptʼani.\n“Paqallqöri angelasti trompetapwa phustʼasïna, ukatsti mä arunakarakiw alajjpachana jachʼat istʼasïna, akham sasa: ‘Akapach markanakajj Tatit Cristosaruw jaqkatjjapjje. Jichhajj juparakiw wiñayan wiñayapataki apnaqani’” (Apocalipsis 11:15).\nDaniel 2:44; Mateo 6:9, 10 qellqatanak uñjjattʼarakïta.\n5 JISKTʼA: ¿Suma jaqenakajj alajjpacharut sarapjje?\nQHANAÑCHÄWI: Janiwa. Diosajj Jupar jan jitheqtas servir mä qawqha jaqenakaruw alajjpachar sarapjjañapatak ajlliwayi, jupanakarojj “jiskʼa tama” sasaw uñtʼasi. Jupanakajj Jesusamp chikaw reyinakjama aka Oraqenkir jaqenakar apnaqanipjjani.\n“Jan ajjsarapjjamti, jiskʼa tama ovejanakajja, ukampis alajjpach Awkimajj khuyapayasiñapana reinop churaña munapjjtam” (Lucas 12:32).\n“Jupanakajj Diosampina Cristompina sacerdotepäpjjaniwa. Waranqa mararakiw jupampejj reinapjjani” (Apocalipsis 20:6).\nApocalipsis 14:1, 3 qellqat uñjjattʼarakïta.\n6 JISKTʼA: ¿Diosajj aka Oraqempi ukat jaqenakamp kun lurañsa amtawayi?\nQHANAÑCHÄWI: Diosan Reinopajj aka Oraq apnaqjjani ukhajja, mä Paraisoruw tukuyani. Ukansti Diosat jan jitheqtas servir jaqenakaw jan usuntasa ukat wiñayatak suman jakasipjjarakini.\n“Llampʼu chuymaninakasti oraq katoqapjjani, jilarkir sumankañampiw kusisipjjarakini” (Salmo 37:10, 11).\n“Diosajj taqe jachanakapwa nayranakapatjja picharani, janirakiw jiwañas, jachañas utjkjjaniti, warariñasa ni usuyasiñasa. Taqe kunanakatï nayrajj utjkän ukanakajj tukusjjewa” (Apocalipsis 21:3, 4).\nSalmo 37:29; 2 Pedro 3:13 qellqatanak uñjjattʼarakïta.


IESAB - Wikipedia\nAka jach'a q'uchuñ utax Sub Juntya Anual Altu Pata markankiwa\nIglesia Evangélica Santidad Amigos de Boliviax Jorge Fox chachan amuyuparjam utt'atawa. Jupax 1624 maran Inglaterra markan yuritayna. Ukat 1647 maranrak evangelio arunak markachirinakar qhanañchañ qalltarakitayna. Uka marat nayraqatarux waljan markachiriw aka uraqpachar ch'iqintarakitayna.\nEE. UU. markarux 1956 maran Ana Fisher ukat María Austin warminak tuqi machaq arunanakax purinirakïna. Ukxarux Fox ukax 1970 maran Estados Unidos markaruw purirakikïna. Uka markan Iglesia Cuáquera suma utjñuqatapatxa, jank'akirakiw yatiqañ utanak uñstayapxarakitayna. Ukat qhipa maranakanx Seminario Bíblico ukas utjxarakitaynaw Diosan arunakapxat yatxatañataki. Uka seminarion yatiqir tawaq waynanakaw Bolivia markar jutañ amtapxatayna niya yatichäwinak tukuyasina.\nNiyak Qullan Arunaka yatxatasinxa, jupanakat paniniw jutantapxatayna: Emma Morrow ukat Matilde Blount, khaya 1919 marana. Bolivia markar purinisaxa, mä qawqha phaxsi saraqataruxa, mäkiw Sorata jisk'a markar qamnuqapxatayna.\nIglesian Utt’asïwipa[trukaña | chimp askichaña]\nBolivia uraqin IEMIBSAx Noviembre phaxsit paqallqu uru saraqataruw 1922 maran Sorata jisk’a markan utt’asitayna. Uka nayrïr marax misioneronakax mä tantachäwiruw pachpa markan puripxatayna, ukhamat mä pita machaq iglesia utt’ayañataki. Uka urunakan jupanakatak janiw jasakïkataynat qamnuqañaxa, ukampirus janiw ch’ama jiwt’ayasipkataynati.\nUkat pä mara saraqataruxa, 1924 maran Nayrïr Phaxsi Tantachäw (Primera Junta Mensual) jupanakax pachpa marakan utt’ayapxarakitayna. Kunjamatix niya iglesiax suma Soratampin Achacachimpin utjnuqatäxipanxa, jank’akiw Nayrïr Kimsa Phaxsi Tanatachäw 1930 maran uñsuyapxarakitayna. Akax nayrïr maranakax pä chiqan uka Tantachäwix apasitayna: Sorata Achacachi.\nUka marat nayraqatarux waljan bolivian irpirinakaw maratjam maratjan jiltarakitayna. Ukampirus p’iqinchirinakax Estados Unidos jach’a markat jutir misioneronakätaynawa. Uka pachanakanx juk’amp yaqha phaxsi tantachäwinakaw utt’asirakitayna, ukhamätapat 1969 maran Emma Canaday misioneraw Encargada General sutimp Iglesiarux nayrar irpxarutayna.\nNacional Irpirinakan P’iqinchäwipa[trukaña | chimp askichaña]\nNiyak nacional irpirinakax thurt’atäxipanxa, 1974 marat nayraqatarux misioneronakax Saturnino Hilario juparuw Iglesia p’iqt’añapatak churatayna. Jupax 74t 1979 marakamaw Encargado General sas uñt’at Diosan markap irpxarutayna. Ukapmirus janiw sapaparuk jach’a luräw (obra) katxaruyapkataynati, jan ukax misioneros jupanakax yanapt’asipkatayanaw suma thurt’atäpxañapkama.\nNayrïr nacional irpirir p’iqinchatapatxa, jichhaw suxta mara saraqaskatayna (1980), ukapachaw mä jaltäwix Iglesiar puritayna: Iglesia Nacional Cuáquero ukat IEMIBSA uka payaruw jaljtatayna. Uka jan walt’äw utjañapatakiw jisk’a kamachinakaw (normas) puriyatayna. Uka maranakan Timoteo Condori, jupaw sintipun jisk’a kamachinakar Patamanata chiqan jaqkattatayna. Uka urunakan jupax yanapt’irinakax utjarakitaynawa. Ukampirus uka jan walt’äwix 1984 maran askichatäxatayna. Uka marat nayraqatarux janiw juk’amp jaljtäwinakax utjxiti. 1974 marat 2011kamax IEMIBSArux tunka pusin p’iqinchiriw irxarutayna. Jupanakat yaqhipanakax pä kuti, mayninakax kimsa kuti ukhamaw jilïr p’iqinchirit utt’asipxäna. Ukat jichhakamax phisqa patak phisqa tunka paqallqun q’uchuñ utaw utt’ayatäxaraki. Uka q’uchuñ utanakax La Paz, Pando, Santa Cruz, Cochabamba, Potosí uka jach’a suyunakan utji.\nMaysatuqitx iyawsirinakan jiltatapatxa, 2003 maran UJESA sutimpiw wayna tawaqunakax tantachasipxaraki. Jupanakax wali ch’amapiw Diosan arunakap apasin sartasipki. Ajayun ch’amanchasiñatakix tantachäwinak lurapxi. Uka tantachäwinakan juka’mp qullanan sarnaqañxat yatxatasipkaraki.\nObtenido de «https://ay.wikipedia.org/w/index.php?title=IESAB&oldid=85195»\nEsta página se editó por última vez el 27 juy 2016 a las 10:52.


Bolivia mark irpiri, tata Luis Arcex twitter chiqaw aka martes urux Escuela Militar de Ingeniería (EMI) ukatx Universidad Mayor de San Andrés (UMSA)tuqinakarux covid 19 usur saykatañatak yanapt’asiwatapatx yuspajarawayi, kunatix aka yatiqañ utanakax askinjamaw pruebas antígenos nasales ukatx wakunawimp yanpt’asipxatapatx yuspajarawayi.\n“ukhamaraki, Escuela Militar de Ingenieríatuqin qullirinakax irnaqki jupanakaruw aruntha, kunatix aka yatiqañ utax askinjamaw antigenos nasalestuqimpix yanapt’asiwayi, ukhamata jani covid 19 usump piykatatnakax utjañapataki. #NayrarMistuñaniwa”, sasaw irpirix qillqantawayi.\nUkhamaraki, yatiqaña uta UMSAtuqix 6.000 voluntariostuqimpi, 51 institutos, 60 utampi ukatx movilidadestuqimpiw yanapt’asiwayi, ukhamata aka bolivia markpachan askinjam wakunawimp phuqhañataki.\n“Universidad Mayor de San Andrés yatiqaña utaruw aruntataraki, kunatix 6.000 voluntarios ukatx 51 institutos, 60 utampi ukahamarak movilidadestuqimp yanapt’asitapata, ukhamata askinjama wakunawimp covid 19 usut jark’aqasiñataki, wakunawimpix jutïri urunakaw qallantatäni”, sasaw arxatawayaraki.\nBolvia markax 500.000 wakuna sinopharmax purinkan ukhaw wakunawimpix qallantani, kunatix aka wakunax Beijing China markataw apanitäski, 500.000 wakunax utjki ukatuqitx 400.000 wakunax alatarakiwa, 100.000 wakunax donacion ukhamarakiwa.


Bible in one year - Aymara Bible 1997 - August 8\n1. Mä jaken jacañapajj acapachanjja, mä soldadojj servicio mayt'qui uqhamaquiwa,\n2. cunjämatejj mä esclavojj ch'iwincañ munejja uqhama, cunjämatejj mä irnakerejj pagopa suyt'ejja uqhama.\n3. Phajjsi phajjsiw t'akhesisa sarnakta, arumanacas pakari pakariraquiw t'akhesiwayta.\n4. Iquintjjtwa ucat arumanacajj janiquiw janc'as willjtanquiti; maysata maysatwa jakoquipstaracta, khanjtaniñapcama, ucatsti ‘¿Cunapacharac sartjjä?’ saractwa.\n5. Janchejjajj k'ala lak'ontatawa, chhojjrinacajjas jacarascaraquiwa, yakhepa chekanacatsti jonk'ew aywiscaraquitu.\n6. Jiwañajj urusti niya jac'achasinquiwa, janiw cuna suyt'äwis utjcjjeti, cunjämatejj sawurin jajjchañapajj jalejja uqhamaw nayataquejj urunacajj jalaraqui.\n7. “Amtasimay Dios Tata, jacañajjajj samanampi sasiquiwa, janiraquiw mayampis nayataquejj cusisiñajj utjcjjaniti.\n8. Janiw qhitis uñcatcjjetaniti, jumaw nayarojj uñtanitäta, ucatsti nayajj jiwawayjjaraquïwa.\n9. [9-10] Cunjämatejj kenayajj chhaktawayjjaquejja, uqhamaw qhititejj jiwasin imantatäcjje ucajja chhaktawayjje. Janipuniw mayampisa ucatjja cuttancjjeti, familianacapas janiw mayampsa uñjcjjaraquiti.\n11. Ucatpï nayajj jan amuct'irjamäctejja. Usuñajjansa, llaquisiñajjansa, jan walt'atäñanacajjatjja arsusiscaquipunïwa.\n12. ¿Nayasti jach'a kotanquir ajjsarcañ animalätti, uqham nayar uñch'uquiñamataquisti?\n13. Cunapachatejj nayajj sista: ‘Iquiñancha samarañ jicjjatjjä, ict'ä, uqhacha t'akhesiñanacajjas tucusjjaspa’ sasa,\n14. jumajj ict'añajjansa ajjsarañampiw phokhanttajja; janiw icthapiycaraquistasa, jan ucasti uqhat uqhatwa thoktayistajja.\n15. Walïspawa nayar cuncat k'ewinucjjañamajja, aqham t'akhesita jacañat sipansa, jiwjjañaquiw nayataquejj walïspajja.\n16. Janiw juc'ampi muncjjtti. Janiw juc'ampi jacañ muncjjtti. Samarayjjeta, jacañajjasti samanampi sasiquiwa.\n17. ¿Cunarac jakesti, jupat amtasiñamataquisti? ¿Cunataraqui jupatsa ucatake llaquistasti?\n18. ¿Cunataraqui juparusa sapüru uñjasctasti? ¿Ucatsti sapa cuti yant'aru uscuractasti?\n19. ¿Cunataraqui nayatsa jan maysa uñtjjtasti? Janiw jumajj thusunkayajj mallintayquistati.\n20. Nayatejj jucha lursta ucqhasti, ¿cuna ñankharaqui jumar lurascsmasti? Jumajj jakenacar uñjirïtawa. ¿Cunataraqui nayar uca take flechanacamampi flecht'anistasti? ¿Jumarusti cunraqui lurascsmasti?\n21. ¿Janit juchajjatsti perdonquitasmasti? ¿Cuna ñankhanactejj lurcta ucanacatsti janit perdonañ munquistasti? Nayajj janc'aw lak'ar uñtata tucusjjäjja, thakquität ucapachasti, janiw utjcjjäti.”\n1. [1-2] Ucjjarusti suhita sat Bildad chachaw arsuraqui: “¿Cunapachcamaraqui uqham parlascaquïtasti? Lacamat misturi arunacajj mä jach'a thayampi sasiwa.\n3. Take ch'amani Diosasti janipuniw cunapachasa cunatejj chekapäqui ucjja maysaru k'ewcaspati.\n4. Wawanacamaw Dios nayrakatan jucha lurapjjpachänjja, ucatpï jupajj wawanacamarojj juchapatjam mutuypachajja.\n5. Take ch'amani Diosar thaktam, ucatsti qhuyapt'ayasita, saraquim.\n6. Jumatejj cheka, uqhamarac k'oma cancañampi take cunsa luräta ucapachajj jupajj jumatjja llaquiraquiniwa, ucatsti churaraquïtamwa cunatejj jacasiñamataqui mä utajj munasqui ucsa.\n7. Cuna kamir cancañamatejj utjcän ucajj janiw cunäcanisa, cuntejj khepat catokcäta ucampejja.\n8. “Nayra jakenacar jisct'asim, nayra jakenacan sarnakäwinacapat yatekaraquim.\n9. Jiwasajj masüru jakenacaquïstanjjaya, janiraquiw cunsa yatctanti, jacäwinacasasti aca orakenjja ch'iwjama pasiriquiwa.\n10. Ucampisa nayra jakenacajj walja yänacatwa jumarojj parlapjjeristam, yatichapjjaraquiristam.\n11. Junco sata, papiro sat alinacajj cawqhantejj walja umanacajj utjqui ucqhanwa jilapjje,\n12. ucampisa ch'ojjñpacha, janïra yawscataw, yakha alinacat sipansa nayra wañsuwayjjapjjaraqui.\n13. Uca pachparaquiw lurasi ñankha jakenacampejja, qhitinacatejj Diosat armasipqui ucanacampejja. Take suyt'äwinacapajj ina ch'usaruquiw tucuwayjjaraqui.\n14. Jupanacan suyt'äwinacapampi, jan ajjsaras sarnakañanacapampisa, cusicusi simpampi sasiquiwa.\n15. Uca simpatwa waythapisiñ munapjjani, ucampisa ucajj t'akasjjaquiniwa, jan ucajj uca simpajj janiw jupanacarojj catjjäscaspati.\n16. Ñankha jakenacajj lupinquiri ch'ojjña alinacampi sasiwa, jupanacasti take pankar yappachanwa jilantapjjaraqui,\n17. karka taypinacaruw saphintapjje, kalanacaruw wali catthapisipjje,\n18. ucampisa maynitejj jupanacaru jiq'inucchejja, janipuniw qhitis yatcaniti jupanacan ucqhancatapjja.\n19. Uqhamaw asqui cancañapajj tucusiwayjje, cawqhancapcäntejj ucqhatsti yakha alinacaw ch'ichtanjjaraqui.\n20. “Diosajj jan juchan jakerojj janiw apanucquiti, janiraquiw ñankha jakenacarus yanapt'caraquiti.\n21. Jupajj jumarojj wasitatwa lart'asiyjjätam, cusisiñatsa arnakasiyjjaraquïtam;\n22. ucampisa uñisirinacamajj p'enkasiñampi muyuntatäniwa, ñankha jakenacan utanacapasti t'unjataraquïniwa.”\n8. Jumasti, Tatay, wiñayaw jach'anctajja.\n9. Tatay, timasirinacamajj tucusipjjaniwa, ñankha luririnacasti ananucutäpjjaniwa.\n10. Jumaw ch'am yapjjatista, orko vacan ch'amapar uñtata, p'ekejjarusti k'apquir kollampiw warjjatista.\n11. Nayranacajjajj timanacajjar aynacht'ir uñjani, jinchunacajjasti aynacht'atap ist'apjjani.\n12. Asqui jakenacajj palma kokanacjamaw jilapjjani, Líbano orakenquir cedro kokanacjamaw jiltapjjani.\n13. Tatitun utapan ayruntatäpjjewa, Diosasan uyupan pankarapjje;\n14. ch'ama karita tokerus achu churasipcaquiniwa, suma laphintata, ch'umintataw sayt'apjjani,\n15. Arjjatir Tatitojjan asquïtap yatiyapjjani, imasirejjan jan ñankha lurirïtap arsupjjani.\n17. Take chuymamp ist'am yatiñan jakenacan säwi arunacapa, amuyt'araquim cuntï yatichcsma ucanaca.\n18. Ancha sumäniwa aca arunaca amjjäsiñamajja, uqhamata takenisa mayaqui arsuñataqui.\n19. Jichhüruw nayajj jumar yatiysma, Tatitur take iyawsañama uchañamataqui.\n20. Nayajj kellkarapsmawa quimsa tunca säwi arunaca, ucanacasti suma ewjja arunacawa, yatiña arunacaraquiwa,\n21. jumar cheka cancaña uñt'añama yatichañataqui, uqhamata qhititejj jisct'ätam ucar suma yatiyäwi arunaca churañamataqui.\n1. Nayasti chekacwa sista Cristor iyawsatajj laycu, janiraquiw c'ariscti, chuymajjan amtäwinacapjja Kollan Ajayuw apnakasqui, cunatejj chekäqui uca nayar yatiyasa.\n2. Jach'a llaquisiñaw utjitu, chuymajjansti walrac jachascta,\n3. ucatwa naya quipcas t'akhesiñ munirista Cristots jayarst'ataraqui jilanacajj laycu, uqhamarac marca masinacajj laycusa.\n4. Jupanacajj israelitanacäpjjewa, jupanacarusti wawapatwa Diosajj catokasjje. Diosasti wali ch'aman cancañapanjja jupanac taypincaraquïnwa arust'äwinacsa Moisesan leyinacapsa churaraquïnwa, templon culto lurañsa uqhamarac arsutanacapsa.\n5. Jupanacajj nayrïri awquinacasan wawanacapawa, janchi toketjja Cristojj jupanacataracwa juti. Jupasti take cunanacjjaru Diosaraquiwa, ucatsti wiñayatac yupaychataraquiwa. Uqhamäpan.\n6. Janiw Diosati arsutanacapjja jan phokquejja, jan ucasti take israelitanacajja janiw chekpachan israelitäquiti.\n7. Janiraquiwa take qhitinacatejj Abraham awquisat jutquis ucanacajj jupan wawapapunïpquiti, jan ucasti Diosaw jupanacarojj satayna: “Isaacat wawanacamajj sartani” sasa.\n8. Acasti jiwasanacarojj amuyt'ayistuwa, janiw qhitis uca castat jutatap laycojja Diosan wawapäcaspati, jan ucasti qhitinacatejj Diosan arsutaparjam utjapqui ucanacaw cheka wawanacata uñt'ata.\n9. Diosasti mä arsüwi Abrahamaru arsuwaycatayna ucajj acawa: “Aca urunacarjamaw jutä, ucqhataquisti Sarajj mä wawanïniwa.”\n10. Janiw ucaquïquiti, jan ucasti Rebecan pani wawapajja mä awquiniquiraquïnwa, jupasti Isaacänwa.\n11. [11-13] Janïra jupanac nasquipanwa, janiraqui walsa jan walsa lurcän ucapachaw Diosajj Rebecarojj aqham säna: “Jilïri wawamajja sullca wawaman sirviripäniwa” sasa. Acasti cunatejj kellkatäqui ucampejj phokhasiraquiwa: “Wal munäyät Jacoborojja, ucampis uñisïyätwa Esaurojja” satampi. Uqhamatwa Diosan munañaparjam ajllisiñajj phokhasjje jupan amtataparjama, qhitinacarutejj jawsqui ucanacan luratanacap jan yäkasa.\n14. Uqhamajj ¿camsapjjañänisa? ¿Diosajj janit chekäqui? Janiw cunäquipansa.\n15. Ucampis jupajj Moisesarojj sänwa: “Qhuyapt'ayasïwa, qhitinacattejj qhuyapt'ayasiñ muncä ucanacata” sasa.


Lucas 15 | Online Bible | New World Translation\nChhaqat ovejat parlir uñachtʼäwi (1-7)\nChhaqat dracma qollqet parlir uñachtʼäwi (8-10)\nUtjirinakap tukuntir waynat parlir uñachtʼäwi (11-32)\n15 Ukatsti impuesto cobririnakasa jucharar jaqenakas taqeniw jupan ukar sarasipkakïna, ukhamat jupar istʼañataki. 2 Fariseonakasa escribanakasa jupatakejj arusisipkakïnwa, akham sasa: “Aka jaqejj jucharar jaqenakaruw katoqasi, jupanakampiw manqʼaraki” sasa. 3 Ukatwa jupajj aka uñachtʼäwit jupanakar parläna, akham sasa: 4 “Jumanak taypit maynejj patak ovejanïspa, ukatjja mä ovej chhaqayasispa ukhajja, ¿janit llätunk tunka llätunkani* ovejanak wasarar jaytasajj chhaqat oveja jikjjatañkam* thaqerejj sarkaspa? 5 Jikjjatjje* ukhajja, kallachiparuw jupajj qʼepjjarusi, wal kusisiraki. 6 Utapar purisasti amigonakaparu utap jakʼan jakir jaqenakampiruw jawsthapiraki, akham sasa: ‘Nayamp chik kusisipjjam, chhaqatäkäns uka ovejajaruw jikjjatanta’* sasa. 7 Nayasti sapjjsmawa, mä jucharar jaqejj arrepentiski ukhajja, ukhamarakiw jukʼamp kusisiñajj alajjpachan utjani, llätunk tunka llätunkani* cheqapar sarnaqer jaqenakat sipansa. Uka cheqapar sarnaqer jaqenakan arrepentisipjjañapajj janiw wakiskiti. 8 ”Jan ukajj mä warmitï tunka dracma* qollqenïspa, ukatjja mä dracma chhaqayasispa ukhajja, ¿janit mä michachuwa* naktaykaspa, janit utap pichsusin uka qollq katjañkam wali amuyumpi thaqskaspa? 9 Uk katjasasti amiganakaparu, utap jakʼan jakir warminakampiruw jawsthapiraki, akham sasa: ‘Nayamp chik kusisipjjam, chhaqayaskta uka dracma* qollqe katj-jjtwa’ sasa. 10 Nayasti sapjjsmawa, mä jucharar jaqejj arrepentiski ukhajja, ukhamarakiw Diosan angelanakap taypin kusisiñajj utji”. 11 Ukatsti jupajj akham sarakïnwa: “Pä yoqani mä jaqew utjäna. 12 Sullkïrejj akham sasaw awkipar säna: ‘Awkiy, kunatï utjirinakamat nayar waktʼkitu ukay churjjeta’ sasa. Ukatwa awkejj utjirinakap jupanakar jalanoqjjäna. 13 Mä qhawqha urunak qhepatjja, sullkïr yoqajj taqe utjirinakap apthapisaw jaya markar sarjjäna. Ukatsti jan wal sarnaqasaw* uka markanjj utjirinakap tukjasïna. 14 Qʼal tukjasjjäna ukhajja, manqʼat pistʼañ machʼaw uka markan taqe cheqanakan utjarakïna, jupajj jan kunaniw uñjasïna. 15 Ukatwa uka markankir mä jaqen ukar saräna, jupampiw katoqayasirakïna. Uka jaqesti khuchinak awatiriw oraqepar khitäna. 16 Ukatsti khuchinakajj manqʼapki uka thajjonakampiw* jupajj wal sistʼasiñ munäna, janiw khitis juparojj kuns churkänti. 17 ”Jupajj amuytatasïna ukhajja, akham sänwa: ‘¡Awkijan trabajirinakapajj walja tʼantʼanïsipkiwa, nayajj manqʼatjamaw akan jiwaskta! 18 Ukhamajj jichhpachaw awkijan ukar sarjjä, juparojj sarakïwa: “Awkiy, Dios* contra ukhamarak juma contraw juchachasta. 19 Wawamätwa sañatakis janiw walïkti. Ukhamajj jumatak trabajir jaqëkiristsa ukhamak katoqasjjeta” sasa’. 20 Ukhamasti sartasinwa jupajj awkipan ukar sarjjäna. Awkipasti jayankkipanwa jupar uñjarakïna, walpun uka wawapat sinttʼasïna. Ukatwa jupamp jikisirejj* tʼijüna.* Wali munasiñampiw qhomantäna, jampʼattʼarakïna. 21 Ukatsti akham sasaw awkipar säna: ‘Awkiy, Dios contra ukhamarak juma contraw juchachasta. Wawamätwa sañatakis janiw walïkti’ sasa. 22 Awkisti akham sasaw esclavonakapar säna: ‘Jankʼak mä suma isi apsunipjjam, sumäkis ukpun aptanipjjäta, ukampirak isthapiyapjjam, amparaparus mä anillomp uchapjjam, kayunakaparus wiskhump* uchapjjarakim. 23 Mä likʼi torillo jiktanisin kharsupjjam, manqʼapjjañäni fiestachapjjañäni. 24 Aka wawajajj jiwatänwa, jichhajj jaktanjjewa; chhaqatänwa, jichhajj kuttʼanjjewa’ sasa. Ukhamaw jupanakajj kusisiñ qalltapjjäna. 25 ”Ukañkamasti jilïr yoqapajj yapunkaskänwa. Utar kuttʼasin niya jakʼachasjjäna ukhajja, music tukaskiri, thoqoskir istʼäna. 26 Ukatwa jupajj servirinakat maynir jawsäna, kamacharaki sasaw jisktʼäna.* 27 Jupasti sarakïnwa: ‘Jilamaw kuttʼanjjatayna, walikiw* purinjje, ukatwa awkimajj mä likʼi torillo kharsurapi’ sasa. 28 Jupasti walpun colertʼasïna, janirakiw mantañs munkänti. Ukatwa awkipajj mistunisin jupar wal ruwtʼäna. 29 Jupasti awkiparojj sänwa: ‘Nayajj walja maranakaw mä esclavjam jumatak trabajta, janirakiw ni mä kutis arunakam pʼakintkti. Ukampis janiw jumajj amigonakajampi kusistʼañajatakejj ni mä cabritoksa churkistati. 30 Ukhamarus aka yoqamajj prostituta* warminakampi sarnaqasaw utjirinakam tukjani.* Ukat purin ukspachaw jumajj mä likʼi torillo kharsuraptajja’ sasa. 31 Awkisti sarakïnwa: ‘Munat wawa, jumajj nayamp chikäskapuntawa, taqe kunanakatï nayan utjkitu ukanakas jumankarakiwa. 32 Ukhamarus fiestachañas kusisiñas wakisiwa, aka jilamajj jiwatänwa, jichhajj jaktanjjewa; chhaqatänwa, jichhajj kuttʼanjjewa’ sasa”.\n^ Variante: “Katj-jje”.\n^ Variante: “katjanta”.\n^ “Dracma” siski uka cheq aka Biblian diccionariopan liytʼäta.\n^ Jan ukajja, “jan amuytʼasir jaqer uñtat sarnaqasaw”.\n^ Jan ukajja, “algarrobanakampiw”.\n^ Griego arunjja, “alajjpacha”.\n^ Variante: “jakisirejj”.\n^ Variante: “jiskhump”.\n^ Jan ukajja, “kʼumarakiw”.\n^ Griego arunjja, “manqʼanti”.


¿Khitinakas yatiyapjjañapa? The Golden Age (La Edad de Oro) revistajj kunjamsa uñstäna\n¿Kuna arutsa liytʼäta? Albanés Alemán Amárico Angola markan amparamp parlirinakataki Armenio Aymara Azerí Azerí (alfabeto cirílico) Bassa (Camerún) Becol Bengalí Boulou Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chuvash Cingalés Citonga Coreano Croata Danés Efik Eslovaco Esloveno Español Estonio Finlandés Fiyiano Francés Georgiano Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italiano Japonés Kannada Kikamba Kikuyu Kiniaruanda Kirguís Kiribatiano Kirundi Kurdo Kurdo kurmanyí del Cáucaso Letón Lituano Luganda Luo Macedonio Macua Malayo Malayálam Malgache Maratí Maya Mongol Ndebele (Zimbabue) Nepalés Noruego Okpe Oromo Osético Pangasinán Panjabí Papiamento (Curazao) Persa Pidgin de las islas Salomón Pidgin nigeriano Polaco Portugués de Brasil Quechua boliviano Rumano Ruso Samoano Sango Sena Serbio (Alfabeto cirílico) Serbio (alfabeto latino) Shona Sranangtongo Suajili Sueco Tagalo Tai Tamil Tayik Telugu Tetun Dili Tigriña Tivo Tok pisin Tsotsil Tumbuka Turco Turcomano Tuvaluano Twi Tártaro Ucraniano Urdu Uzbeko Vietnamita Waray-Waray Wolaita Xitshwa Yao Yoruba Zapoteco (Istmo) Árabe\nWALJA urunak thaytʼanisina jallus purintasinjja, septiembre 1, 1919 maran lunes urojj wal luptʼjjäna. Jaypʼurojja, Cedar Point (Ohio, Estados Unidos) markarojj niya waranqaniw jachʼa tantachäwitak puripjjäna. Tantachasipkäna uka cheqajj 2.500 jaqenakatakïnwa. Arumarusti, 2.000 jaqenakaw barcota, autota, trenata puripjjarakïna. Martesajj waljanëjjapjjänwa, ukatwa tantachäwejj anqanak jachʼa qoqanak taypin apasjjäna.\nIntejj qoqanak taypit qhantʼanisajja, chachanakan ternonakaparojj dibujonakjamwa uñstayäna. Erie qotat thayajj thaytʼankäna ukajj warminakan sombreronakapan phuyunakapwa onjjtayäna. Mä jilatajj siwa: “Chʼojjña cheqankañajj mä paraisökaspas ukhamänwa” sasa.\nAnqajj wali sumäkchïnsa, jilat kullakanakar kusisit uñjañaw jukʼamp sumänjja. Mä periodicojj sänwa: “Taqeniw Dios chuymäpjjäna, wali kusisitäpjjarakïnwa” sasa. Bibliat Yatjjatirinakatakejja, jilat kullakanakampïñajj wali kusiskañänwa. Uka nayrajja, guerra tiempon arknaqatäpjjänwa, tamansti jan waltʼayasiñanakaw utjäna, Brooklynankir Betelasa jistʼantatänwa, Reino toqet saytʼasipjjatapatsa walja jilatanakaw carcelan jistʼantatäpjjäna. Diosan markap sarayir kimsaqallqo jilatanakas 20 maratakiw carcelan jistʼantatäpjjäna. *\nUkhaman uñjasisin aynachtʼata, jan kun lurañ yatisajja, yaqhepajj janiw yatiyjjapjjänti. Ukampis waljanejj autoridadanakan jarkʼatpachas yatiyasipkakïnwa. Mä yatjjatirejj akham sänwa: “Wali jarkʼatäpkchïnsa, jisktʼatajj akham sapjjänwa: ‘Akapachan tukusiñapkamajj yatiyasipkakïwa’” sasa.\nArknaqatäpkäna ukhajja, Diosat jan jitheqtirinakajj “Jesusan yanaptʼap amuyapjjänwa, [...] Diosarus mayisipjjarakïnwa”. Jichhasti, mä jachʼa tantachäwinkapjjänwa. Mä kullakajja, mayninakjamarakiw ‘¿kunjamsa wasitamp yatiyasispa?’ sasin jisktʼasïna. Jupanakajj wasitampiw yatiyañ munapjjäna.\nMÄ MACHAQ YANAPTʼA\nJachʼa tantachäwinjja, “GA” letranakajj kamsañsa muni uk taqeniw yatiñ munapjjäna. Uka letranakasti, wakichäwina, tarjetanakana, tantachäwin utjkäna uka letreronakanwa uñstäna. Viernes urunwa J. Rutherford jilatajj “Yanapirinakatak arstʼäwi” sat arstʼäwipan uk qhanañchäna. Uksti sojjta waranqaniw istʼapjjäna. “GA” letranakajja, La Edad de Oro (The Golden Age) sañ munäna, ukasti yatiyañatak machaq yanaptʼänwa. *\nAjllitanakat parlkasajja, Rutherford jilatajj sänwa: “Jan wali tiemponkkasasa, iyawsäwinïpjjatapatwa Mesiasajj mä suma tiemponsa apnaqjjaspa ukham uñjapjje. Jupanakatakisti, uka toqet yatiyañajj wali wakiskiriwa, Diosan aruparjamarakiw lurapjje” sasa.\nLa Edad de Oro revistanjja, nayrïr janapan sänwa: “Aka revistajj mä suytʼäwita, kunatï cheqäki uk qhanañchi, ukatsti qhan parlaraki” sasa. Uka revista katoqañ munirinakarojj utat utwa thaqher sarapjjerïna. Khitinakas ukham yatiyañ munapjjasma sasin jisktʼasïna ukhajja, taqeniw saytʼapjjäna. Ukatsti, “cheqa yatichäwi yatichapjjeta” sat qʼochwa, wali kusisita qʼochupjjäna. Milton Norris jilatajj sänwa: “Wali jachʼat qʼochupkäna uk janipuniw armkäti” sasa.\nTantachäwi tukuyarojja, tantachasirinakajj revista katoqañatakiw filasipjjäna. Mayampi yatiyir sarapjjañap yatisajja, Mabel Philbrick kullakjamaw waljanejj kusisit jikjjatasipjjäna.\nNiya 7.000 Bibliat Yatjjatirinakaw yatiyir sarañataki wakichtʼasipjjäna. Método de organización qellqatampi ¿Khitinakarus yatiyapjjañapatak confiyasi? sat folletompiw kunjamsa yatiyasini uk qhanañchäna. Brooklyn Betelansti, Departamento de Servicio ukaw yatiyañan pʼeqtʼañapatak uttʼayasiñapäna. Sapa tamansti, comité de servicio ukaw uttʼayasiñaparakïna. Ukatjja, kunjamsa yatiyasini uk tamar yatiyañatakejja, mä pʼeqtʼiriw sapa taman uttʼayasïna. Yatiyañataki sapa territorionjja, 150 ukhamarak 200 utanakaw utjañapäna. Jueves jaypʼunakasti, yatiyir sarañatak tantachäwiw apasiñapäna, ukanwa yatiykasajj kuna experiencianïpjjänsa uk arstʼapjjañapäna.\nHerman Philbrick jilatajj sänwa: “Utar purisajja, revistanak katoqañ munirinakarojj jankʼakiw thaqher sarapjjayäta” sasa. Jaqejj taqe cheqanwa istʼañ munäna. Beulah Covey kullakasti sarakïnwa: “Guerra tiempon tʼaqhesiña pasatatjja, taqeniw suma tiemponakat istʼañ munäna” sasa. Arthur Claus jilatajj sarakïnwa: “Revista katoqañataki waljani qellqtʼayasipjjatap uñjasajja, tamankirinakajj wal kusisipjjäna” sasa. Revistajj mistkäna uka nayrïr pä phajjsinjja niya 500.000 revistanakaw lakirasïna. Revista katoqañ munirinakasti niya 50.000 ukhanëjjarakïnwa.\nJulio 1, 1920 maran mistkäna uka revistanjja, “Reinot yatiyaña” sat yatichäwiw mistüna. Uka yatichäwitjja, Alexander Macmillan jilatajj akham sänwa: “Oraqpachan yatiyasiñapatakejj ukanwa nayrïr kuti chʼamañchtʼasïna” sasa. Ukasti, ‘Diosan Reinopaw jakʼankjje’ sasin yatiyapjjañapatakiw ajllit cristianonakar chʼamañchtʼäna. Jichhürunakanjja, waljaniw ajllit cristianonakarojj yatiyañ yanaptʼasipki. Jupanakasti, Mesiasajj apnaqkani uka uru puriniñapkamajj mä wawakiw taqe chuyma yatiyasipki.\n^ tʼaqa 5 Los testigos de Jehová, proclamadores del Reino de Dios libronjja, “Un tiempo de prueba (1914-1918)” sat yatichäwi 6 jaljapan uñjjattʼäta.\n^ tʼaqa 9 The Golden Age revistajj Luz y Verdad sutimpiw 1932 maran español arun mistüna, 1938 maranjja Consolación satäjjänwa. 1947 maransti ¡Despertad! satäjjarakïnwa.


2 Pedro 2 - Sagrada Biblia [[Sagrada Biblia] Quechuan Bible 2010] - (2Ped 2)\nWaljaniraquiwa uca k'añu luräwinacaparojj arcapjjani, jupanac laycuraquiw chekpach asqui thaquitjja jan walinacajj parlasini.\nKollker sinti chuyma churatäpjjatap laycojja c'ari yatichäwinacampejj jumanacatjja k'alwa take cunsa apsupjjätam, ucampis jupanacarojj t'unjatäñaquiw suyt'jje, nayratpacha juchañchatäpjjaraquiwa.\nJaniraquiw Diosajj nayra jakenacarus perdoncaraquïnti, jan ucasti uca jan wali jakenacjjarojj uma juicio puriyanïna. Noé saparuquiraquiw khespiyänjja cheka arunac parlatapata, jupamp chicasti pakallkoniquiw khespiyasïnjja.\nDiosajj ninampiraquiw Sodoma, uqhamarac Gomorra sat marcanacarojj naqhantayänjja khellar tucuyasa, khepa urunacan jaquir jan wali jakenacan amuyt'asipjjañapataqui.\nUcampis Lot chacharojj khespiyaraquïnwa suma jakëtap laycu. Uca marcan utjir jakenacan jan wali luräwinacap uñjasinsti Lot chachajj llaquisiraquïnwa.\nUca asqui chachasti sapüruraquiw uca jakenacan jan wali luratanacap uñjasina, uqhamarac ist'asinsa wali llaquisirïna.\nUqhampï Tatitojj wawanacapar jan walinacat khespiyañ yatejja, uqhamarac jan wali jakenacar taripäwi urutac imañsa, mutuyatäpjjañapataqui.\nDiosajj mutuyaniwa qhitinacatejj ñankha munañanacaparjamaqui sarasipqui ucanacarojja, Tatitun arunacaparus jan ist'apcaraquiti ucanacarusa. Ucanacasti wali munañani jan ist'asiri jakenacaraquiwa, janiraquiw alajjpacha ch'amanacarus jan wali arunacampi sañjja ajjsarapquiti.\nAngelanacasti uca jakenacat sipansa juc'ampi ch'amanïpcchi munañanïpcaracchi ucasa, janiw janc'aquejj uca alajjpacha ch'amanacarojj jan wali arunacampi cunsa sapquiti Dios nayrakatanjja.\nUcampis uca jakenacajj animalanacjam jan amuyt'asirïpjjewa, alekaquiraquiw jacasipqui catusin jiwayatäñataqui. Jan amuyt'asisaquiraquiw cuns parlapjje, ucampis animalanacar uñtataquiraquiw jiwarapjjani,\nwali t'akhesisa mayninacar t'akhesiyapjjatapata. Mä juc'a cusisisajja wali c'uchiquïpcaspas uqhamwa amuyasipjje. Mä p'enka jan waliraquiw jupanacan luratanacapajja. Jumanacampi chica ucanccasinsti cusisipjjaraquiwa jan wali luratanacapampi.\nMä warmirus janiraquiw alekaqui uñtapquiti, janiraquiw jucha lurañatsa karjasipcaraquiti. Pisi amuyt'aninacarusti jupanac chicaraquiw juchjj lurayapjje, wali mich'äpjjaraquiwa; ñankha jakenacäpjjapuniwa.\nCheka thaquit sarakapjjatap laycuw chhaktat sarnakapjje. Beoran yokapa, Balaam profetan luratanacaparuw arcapjje, qhititejj jan walinac lurasa, kollke jicjjatañac muncänjja ucaru.\nUcatsti uca luratapatjja mä kachu asnomp tokenokataw jupajj uñjasïna, uca asnosti juparojj jakjamaw parljjayäna, uqhamataracwa lokhe cancañapjja jan luraycänti.\nJupanacasti jan wali arunacwa parlapjje. Ucatsti vicionacapampi jan wali lurañanacapampejja, uca jan walinacat jaltanirinacarojj wasitatwa uca jan walinacaru irpapjje.\n“Khespita sarnakasiñ churapjjäma” sapjjewa, ucampis jupanacpachaw juchan esclavopäsipqui, sapakat jakeraquiwa cuna juchampitï atipjayasqui ucan esclavopajja.\nQhitinacatejj Tatit Jesucristo Khespiyiriru uñt'asin uca jan wali luräwinacat jaltanjjapjje, ucatsti khepatjja juchar cutt'asina jucha lurañanacampi atipjayasipjjaraqui ucanacajja, nayra jacañanacapat sipansa juc'ampi jan walëjjapjjewa.\nUñt'jjasina uca suma Diosan arunacap apanucuñat sipansa, jupanacataquejj asquïsapänwa jan uca cheka thaqui uñt'apjjañapa.\nUcampis ucanacampejj cunatejj sisqui ucaw phokhasisqui ucatsti siwa: “Anojj wak'sutaparuw cutjjatasjje, ucqha jarekat qhuchisti wasitatwa ñek'eru sunt'sjjaraqui” sasa.


Aymara, Dramas: Piece 049 – Suma awatiri | Waters of Life for Children\nHome -- Aymara -- Perform a PLAY -- 049 (The good shepherd)\n49. Suma awatiri\nMä cutejj mä autopistan sarnakascayäta. Wali jiwaquïnwa, kokanacani, uvas alinacani, uqhamaraqui achu alinacani. Mä ovej tama awatiripampi uñjaractwa. ¿Yattati ovejanacajj awatiripan aruparuquiwa ist’asi uqhamarac janipiniw yakharojj ist’caspati? ¿Yattati ratuquiw karjjasipjje ucatsti janiraquiw enemigopar saycatcaspati? ¿Yattati jupanacajj janiw cauqhancats amuyasipquiti? Janipiniw thaqh utar cutt’añataqui catcaspati anjama caballjamajja. Jupanacajja awatirpin munapjje irpatäñataqui, imatäñataqui uqhamaraqui mankatäñataqui.\nJiwasanacataquejj uqhamaraquiw waquisi. Cunapachatï ovejanac uñjtjja cuntï Jesusajj jiscänjja uc amtasta.\nJesús: “Nayätwa suma awatirejja. Ovejanacajjajja arujj uñtiwa arcapjjaraquituwa.”\nJupaw suma awatirijja jiwasanacasti ovejanacapa.\nUc amuyt’añataquejja, mä urujja cuentt’änwa.\nJesús: “Mä awatirija patac ovejanïnwa. Suma pastonacäquejj ucjanacaruwa irpäna koma thaya umani. Cunapachatejj lakonacajja mankantañataqui jutänjja, awatirijja ratuquiw amuyasïna ucatsti tamarujja imänwa. Awatir jac’anjja ovejanacajja walincapjjänwa uqhamarac janiw cunas faltcänti. Jayp’ujj uyuparuwa irpjjäna ucatsti takpachäscatap yatiñataquijja jact’änwa. 97, 98, 99. ¿Llä tunca llätuncaniqui? Mayaw chhakhatäna. Mayanacat saranucuwayataynawa yakha thaqhi saratayna – chhakjjataynawa. Karjata usuchjata warariscäna yanap mayisina.\nAwatiripajj ch’umitaypin jicjjatañcamawa thakhatayna. Cusisitaw waytatayna kepjjarusjj utaparuw apjjatayna. Jichhajj ovejitajja waliquïnwa uqhamarac imt’ata.\nAmigonacaparujj awatirijj sänwa: C’uchisipjjam nayampi, chhakat ovejitajjarujj catjjtwa.\nMayaquiwa jupataquejja asquïnjja. Thakhataynawa jicjjataraquitaynawa. Wal munasïna.”\nJesusaw suma awatirijja. ¿Uñttat arupa? ¿Jupar arctati?\nJupamp chict’atajja waliquiwa imatäscaraquiwa. Cuntï waquisqui ucj Jupaw churistu. Jiwasanacamp chict’atapuniwa, janiw cuna pachas jan walt’añanacan jayt’quistaniti. Ucampisa, waljaninacawa -aca ovej-jama- pachpa thaqhip saranucupjje. ¿Amuyastati cunats uqhamapacha?\nUñstirinaca: Parliri, Jesús\nPage last modified on October 08, 2018, at 11:01 AM | powered by PmWiki (pmwiki-2.2.140)


Números 19 QA97 - Tatitojj Moisesampiru, Aaronampirojj - Bible Search\n1Tatitojj Moisesampiru, Aaronampirojj sänwa:\n2“Naya Tatituw acanac arsta. Parlam israelitanacarojj mä wila vaca juman ucaru irpanipjjpan, uca vacasti janiraqui usuchjatäcpansa, ni mä cutisa cuncaparojj yugojj ayjjatatäpanti. 3Jumanacasti Eleazar sacerdoteruw churapjjäta, ucatsti jupaw campamento ankäjjar irpsuwayasinjja jupan uñjcata qharinucuyani. 4Eleazar sacerdotesti luc'anapar mä juc'a wilaru aytasinjja, pakallko cutiw Jiquisiñ Carpa tokeru ch'allt'ani. 5Ucatsti uca vacjja jupan uñjcataw naqhantayapjjani lip'ichipsa, aychapsa, wilapsa, uqhamarac guanupsa. 6Ucjjarusti sacerdotejj cedro lawa aptasina, mä hisopo rama uqhamarac mä wila tela apjjarusinjja ninaruw jakontani, cawqhantejj vacajj naqhantasqui ucaru. 7Ucatsti sacerdotejj isipa t'ajjsusini, uqhamaraquiw janchipsa jarekasini, take ucanac lurasasti campamentorojj mantjjaraquiniwa, ucampisa janiw k'omachatäquiti jayp'ucamajja. 8Uqhamaraquiw cawquïri jaketejj vaca naqhantayqui ucajj isipa t'ajjsokasini, janchipsa jarekasiraquini, ucatsti janiw k'omachatäquiti jayp'ucamajja. 9Mayni k'omachat jakesti, naqhantayat vacan khellanacap apjjaruwayasinjja, mä k'oma chekaruw uchanini campamentot ankäjjaru. Uca khellatsti Israel marcajj k'omachasir umwa waquichapjjani. Take ucanacasti juchanacat sacrificiöniwa. 10Cawquïritejj khella apthapqui ucajj isip t'ajjsokasini, ucatsti janïraw k'omäquiti jayp'ucamajja. Ucasti wiñayatac leyïniwa, take jumanac israelitanacataqui, uqhamarac jumanac taypin jaquir jaya marcat jutir jaketaquisa.\n11“Cawquïritejj mä jiwat jaken janchipa llamct'cani ucajj pakallko urunacaw k'añuchata uñjasini. 12Ucat quimsa ururu, jan ucqhajj pakallko ururusa k'omachasiñ umampiw k'omachasiñapa, ucatsti k'omachataw uñjasjjani. Janitejj k'omachascani quimsïri ururu jan ucajj pakallko ururusa, ucqhajj janiw k'omachat uñjascaniti. 13Cawquïritejj mä jiwat jaken janchipa llamct'cani, janiraqui k'omachascaniti, ucasti Tatitun kollan utapwa k'añuchi, ucapachasti jakonucutäñapaw Israel marcatjja, jan k'omachasir umampi ch'allt'atätapata, uqhamarac k'añuchata jicjjatasitap laycu.\n14“Acaw leyinacajja cunapachatejj maynejj carpa mankhen jiwani ucanacataquejja: Take cawquïrinacatejj carpa mankhen jicjjatasipjjani, uqhamarac take cawquïrinacatejj ucaru mantapjjani, ucanacajj k'añuchataw pakallko uru uñjasipjjani. 15Take cawquïri vasijanacatejj jan khopintata jicjjatasipjjani, khopiñasa jan wali khopintata, ucanacasti k'añuchataw jicjjatasipjjani.\n16“Cawquïritejj pampan mä jaken jiwayat jiwat janchipa, jan ucajj jupapachpa jiwata jaken janchipa llamct'cani, uqhamaraqui jaken ch'aqhanacapsa, sepulturanacsa llamct'cani ucasti pakallko uruw k'añuchata jicjjatasini.\n17“Uqhama k'añunquirinacataquejj mä juc'a khella apthapisini, cawquïri vacatejj juchanacat sacrificiotaqui churatäqui ucata, ucsti mä vasijaruw uchani, suma k'oma jalsur umampiraquiw warjjatasini. 18Ucatsti mä k'omachat jakew mä hisopo rama aptasinjja umaru juricht'ani, ucampiw carparu ch'allaquipani, vasijanacaru uqhamarac cawquïri jakenacatejj ucan jicjjatasipqui ucanacaru, uca quipcaraqui cawquïritejj ch'aqhanacsa, jiwayat jaken janchinacapsa, jupa quipca jiwcatayna ucan janchipsa, sepulturanacsa llamct'catayna ucarusa. 19K'omachat jakewa ch'allaquipani k'añuchat jakerojja, quimsïri uruna jan ucajj pakallköri urunsa. Pakallko ururusti juchanacapatjja k'omachatäjjapjjaniwa. Ucatsti k'añu jakejj isipa t'ajjsusiñapa, jarekasiñaparaquiwa, ucampisa k'añüsquiwa, janïraw jayp'ucamajj k'omachatäquiti. 20Mä jaketejj jan k'omachatäcän ucajj apanucutaw uñjasini jakenac taypitjja, jupan Diosan santuarioparu k'añuchatap laycu. K'omachasir umampi jan ch'allaquipasitap laycusti, k'añuquïsquiwa. 21Aca leyisti wiñayataquiraquiwa, cawquïritejj mayniru k'omachasir umampi ch'allaquipcani, ucajj isipjja t'ajjsurasiraquiniwa. Cawquïritejj k'omachasir uma llamct'qui ucasti k'añuchataw jayp'ucam uñjasini. 22Take cuntejj k'añu jakejj llamct'cani ucajj k'añuchatäniwa, cawquïritejj mä k'añu jaquir llamct'cani, ucasti k'añuchataraquiw jayp'ucam uñjasini.”


35 "juk'uchasir" qutuw P'utuxsimpin Uru Urumpin utji / Jamuqa: Eju TV\n35 qhuya lunthatanakaw Llallawampin (P’utuxsi) Wanunimpin Katar Q’awampin (Uru Uru) utji sasaw tata César Navarrox wasärmax arsuwiyi, jupax Qhuyanak Uñjir Kamanarakiwa. Wanunin qhuya lunthatanakax palla pallanakar jan walt’ayawiyapki ukat arskasaw ukham jupax sawiyi, wasärmaw niyapin Wanuni qhuyx lunthatawiyapxi, pusi jiwataw utji.\n“Llallawanx tunkaw uñt’ata, Wanuninx pä tunka, Katar Q’awanrak phisqha. Kimsa tunk phisqhanïspawa” sasaw Bolivia TV ukanx arsuwiyi.\n20 suma utt’ayat juk’uchasir tamw uñaqirinakax jikxatawiyapxi, jupanakax Wanunimpin Llallawampin Katar Q’awampin jikxatasipxi sasaw tata Navarrox yatiyawiyi.\nLlallawanx aka juk’uchasir tamanakaw utji: "Loros", Teo Janq’u, Vikos, Qaqas, Timukus, Matanzas, Chocó Belén, Teofilos, Gatos, Tubos, sapa qutunx 20 jan ukax 30 jaqiw utji sasaw yatiyawiyi.\n“Wanuninx yaqha juk’uchasir qutunakax akanakawa: Jarros, Yetis, Lechis, Motas, Francos Oruro, Galletas, Gudis, Chentavos, Qhachis, Mostasos, Marihuanos, Ch'apis, Loros, Timukus, Ángeles, Los Ismael, Los Dennis, Lototiquimes, Wayrayos” sasaw qhanancht’awiyi.\nKatar Q’awanx Los Richard, Camba, K'usis, Gudis, Q’ulus ukanakaw jikxatasipxi sasaw tata Navarrox yatiyawiyi.\n“Uka qutunakax janiw lunthatapkakiti jan ukax qhuyalanakw apthapipxi, Llallawampin Uru Urumpin aljapxi” sasaw arsuwiyi.\nUka pachparakiw, khithinakas uka qhuyalanakax alapxi ukanakatx yatxatawiyata; Uru Urunx tunka kimsan (13) utaw utji, uka chiqanakanw juk’uchasirinakatx alapxi; Llallawanx phiqhawa; Wayra Patanx paya, Katar Q’awanrak maya sasaw qhanancht’awiyi.\nJutir urunakax uka alirinakarux taripayatäniwa, jupanakax uka jan walinaka “imxatirïpxiwa” sasaw Qhuyanak Uñjir Kamanax arsuwiyi.\n“Qhuya lunthatanakax pisin jakasirïpxiwa, qullqiniptapk ukanakax janiw lunthatapki jupanakäpkiti, alakipirinakawa. Ukatw qhuyalanak lunthatañ ch’amachapki jupanakar juchachayatäni. Ukax wali wakiskirïniwa, mutuñ utarus mantapxaspawa” sasaw sawiyi./RAR


Venezuela · Global Voices Aymarata\nWali aski isturyanaka Aka tuqita Venezuela\nCitizen Media14 Achuqa phaxsi 2019\nArte y Cultura28 Anata phaxsi 2019\nMedio Oriente & Norte África10 Llamayu phaxsi 2017\nIsturyanaka Aka tuqita Venezuela\nCensorship 21 Llamayu phaxsi 2017\nCensorship 9 Qasäwi phaxsi 2017\nTelevisión web uksatx walja canalanakaw Caracas markan unxtasiw utjatapatax uñt’ayapxäna, 7 uru qasawi phaxsitx qhantatitpachaw jark’t’ataxapxatayna.\nCitizen Media 7 Lapaka phaxsi 2015\nMayni yekuana uksankir yatiqir waynaw arump tecnologías ukat comunicación ukamp apthapisin tesis de grado luratayna\nJatta Wöötanö: «Medios digitales, comunidades indígenas ukanakatak wali askjamawa”\nCitizen Media 30 Llamayu phaxsi 2015\nJatta Wöötanö amtäwix formación en medios digitales ukxat yatichäwinak luräna ukhamarak TIC yatintäwimp yekuana markankir waynanakar yanapañatakiwa.\nColombia markanx 6.6 en la escala de Richter uraq khathatiw utjawayi\nColombia 11 Achuqa phaxsi 2015\nColombia ukat Venezuela uksa markanakanw jichha jayp'ux 6.6 escala de Richter ukha uraq khathatiw utjawayi. Janïraw jan walt'aw utjki ukanakax apthapitakiti, aka qillqatanx medios sociales ukan arunakapaw uñjasi.\nCitizen Media 20 Llamayu phaxsi 2014\nCitizen Media 24 Anata phaxsi 2014\nVenezuela markan Nicolás Maduro jilïr irpirin suxta phaxs irpxaruwipa\nCitizen Media 23 Taypi sata phaxsi 2013\nVenezuela marka uraqpachanx petroleo ukax utjiwa, uksatx walja ch'uxña qullqiw manti. Ukampinsti qullqituqitx juk'aqtañankiwa, ukax Chavismo mä proyecto ukjamaw politico ukataki ukax jan walt'ayaspawa. David Smilde jupax Nicolás Maduro jupan suxta phaxsi jilïr irpxarusitapxtaw akham sutimp Venezuelan Politics and Human Rights [en] qillqt'i.\nCitizen Media 21 Qasäwi phaxsi 2013\nCitizen Media 24 Achuqa phaxsi 2013\nCitizen Media 23 Achuqa phaxsi 2013\nArte y Cultura 7 Achuqa phaxsi 2013